Aldi ben kancanah mole dheri sakolaan. Aldi sakancaan bhingong moso tugas se e berrik ghurunah. Aldi ben kancanah e berrik tugas soro ghebey pesntas drama se ngalak caretanah cerita rakyat dheri daerah. Aldi ben kancanah akhirrah mele caretah malin kundang polanah ghempang e perranaghi. Aldi ben ca-kancanah pas latian ning romanah Aldi bhen sore. Saminggu kemudian, aldi ben kancanah nyareh kostum se cocok ka pasar. Ning pasar la aleng-leng saareh bhenteng tapeh ghik bede kostum se ghitak ghennak. Aldi pas e bhentoh reng tuanah nyareh kostum ning online. Nyareh ning online riyah, maghempang ka aldi polanah tak parloh aleng-leng ka man-dhimman ghebey nyareh.


Lok toman nengale manabi oreng se dhujen a pede neka ghaduwan rassah males. Oreng se a pede artena neka oreng jareah la ampon pedulih ka kasehadennah ban ka adha'annah. Melanah hal paneka tantonah la lok lopot sareng sarana se medde aghin ban pastennah kabhutoan se e kaparlo. Manabi oreng se dhujen maen rekket pastennah melleh rekket ban kok kan sopajhe bisa a maen neka neng lapangan. Lok usah u jheu manabi a maen neka, cokop neng tanean roma bisaos otaba neng lapangan kampong neka jughan bisa senyatannah. Se paleng penteng neka neat manabi sampeyan terro a pedeah ban terro sehaddeh jha' mekkeren se laennah. Kalabhan dhari paneka kodhuna bisa ngataoaghin.


Tayo ben bapaknah akhirrah mele nantos ghellun sabulen bhereng dheteng. Samarenah dheteng, Tayo e kabheraghi moso salesnya samsung makle langsung e kalak hp nah ning gerai. Olle duw areh Tayo ben ayanah pas mangkat ka kennengannah se ajhuel riyah, sadhepaknah ka gerai Tayo langsung nyobak HP nah ben bapaknah pas majer ka kasir. Tayo cek sennengah polanah HP se e katerro la dheteng korang dheri sabulen. Samolenah ka roma, tayo nyempen HP nah se lambhek ghebey ghuk-laghuk e jhuel pole ka kontaer pilanah ghitak rosak ben ghik bisah e anghuy. Eboknah tayo pas a pessen ka tayo mon jhek sombong maskeh andik HP kaluaran anyar.


Ghi' sapotaran pe tv an se ampon aobha ka tv digital. Daddhi jyah, sabelummah badha tv digital ban heboh sa kampong ebhu neka ghi' negguh tv secara normal kadhi biasannah. Ghu lagguh sarah ummi neka badha neng roang tamoy ban terro mette' tv sareng jhu' tojhu' la negguk jhajan roa. Lastarenah neka, ebhu jeh ghe' ghe geen roah sambih negghu' remottah tv. Padahal kulah neka la ampon oneng manabi tv analog la ampon e cabhut ban banyak oreng se melleh TSB neng toko elektronik. E gheghe bit saabiddeh remot jyah pas ngomel, sapah se merosak tv jarea. Kulah keng odhi' aghellek neng kamar teros lajuh kaloar ban ngajellasaghin jha' tv samangken la pon epateen ban ghante tv digital.


Manabi tajhin sobih ka' dhinto ulah bhakal jabaraghin kadinapah bentukna. Tajhin sobih ka' dhinto terkenal se Bhangkalan coman neng badha Burneh neng adha'eng Masjid kusuma bangsa ruah. Aneka asli dhari dhisah Sobih, nah aneka jareya lakar la ampon abit se ajuel neng sekanjeh aon taona. Molae argha tajhin jareya ghen sa ebhu ropiah. Masyaallah sala le mode pas cek nyamannah lakaran. Tajhin sobih samangken neka regghana ghen 4000 se takeran, aneka bisa la apor campor ban sampeyan bisa melleh sasoai salerannah. Tapeh manabi terro melleah ghen 10 ebhu ruah olle 3 daddhi lebbhi hemat jaruah. Ban pole tajhin paneka neh e bhungkos sareng dhaun geddheng se maghabay nyaman.


Bhakto kaula entar ka Makassar toman sareng kacah kaula jareya e ajeg ka sala settong dhisah se badha neng e  ka'dhissah nyamannah Toraja. Pokok kaula seneng sarah bedeh e ka'dhissah jaruah bisa ngennalaghin budhajannah reng Makassar ka'dhinto. Kaula jareya bhakto jaruah dhepak neng Bandara Maros mun tak sala saketar pokol 5 sore jaruah lajuh e kone'en sareng tang kancah ban ngenep neng hotel sakitar pokol 7 malem korang lebbhinnah. Kaula akherrah dhepak neng hotel jareya istirahat tor lastarennah paneka lajuh mangkat ka Toraja saketar pokol 5 sobbhu lastarennah bhejeng. Dhepak neng Toraja ka'dhinto kaula atemmoh sareng Jur koncennh manabi reng madhura ngocak jareya. AKherrah alengleng lah neng settong dhisah ka'dhinto ban ngetaraneh koburen ghantong tor mayyit se atong ghentong jaruah. Ongghu grimeng sarah seh bedennah tapeh lebur ruah amargha Tokoh adhat neng dhissah saennah pora'allah ban andhap ka tamoy.


Samangken ghi lakar ghempang sarah mon bedeh pa apah. Manabi lambannah toman mekker kadhinapah mon le melleh bedeh se nagter ban kita kareh adhantos neng roma. Samangken la ghampang sarah cokop bedeh neng roma ban mecek hp ternyata la ampon bedeh aplikasi gojek, grab ban laen epon se eka'dhimmah fiturrah jarah lakar maghampang manossah sarah. Kabadha'an fitur ban apliaksi jareah se majhalan ghi robot sadhaja ban benne selaennah. Namong pangghun ghi, ekendali aghin sareng manossah, se eka'dhimmah manossah neka se ngebey jha' ghi ne mabenne. Mela dhari paneka, manorot kulah sadhajana apah neng dhalem odhi' kita beka bedeh sistem robot se paleng abhanto ban ngalakone hal se bisa malancar sadhajana kagiadhen manossah.


Siaran TV digital lok padeh bik TV kabel langganan, TV satelit, TV streaming lebet gadget internet otabeh IPTV. Mon e jheling deri segi kualitas ketajheman ghember ben kejernihan suaranah, maka TV digital bisa depak dek High Definition tebhenah sebhendhing bik jenis jenis siaran jiah. Siaran TV digital secara ghempang bisa e olle'en lok pakek adaftar langganan bik penyelenggara penyiaran. Tebhenah TV digital lok parloh biaya langganan akadik TV langganan (kabel/satelit/IPTV). Lok cuma jiah, TV digital kiah lok padeh bik TV streaming, tebhenah lok parloh biaya kuota internet dek penyelenggara telekomunikasi seluler akadik TV streaming. Mon e bhendhingaghi siaran TV satelit (parabola), siaran riah kiah ngangghuy teknologi digital (DVBS/DVBS-2), ben masang ben mejereh padeh keng sekaleh instalasi ben sekaleh mejer ghebey seomor odik.


Teppak eng terro negghueh pertandingan olahraga secara langsung kiah kodhu masteaghi jhek kita perloh ngonsumsi bennyak macem kakanan sehat male kita andik energi se optimal teppak nyakseaghi pertandingan olahraga. Korang ngonsumsi kakanan bisa ngebey hedeh korang fokus ben ngerassah kepelengan teppak pertandingan berlangsung. Ajiah ngebey pengalaman negghunah hedeh korang optimal. Terlalu asyik nyakseaghi pertandingan tim kesayangan kiah ampo ngebey kita keloppaen ghebey ngunsumsi aeng pote. Tebhenah bhagus ghebey kita mon entar negghuh pertandingan male ngibeh sangoh aeng ben kakanan male bisa e nikmatin teppak negghuh, selaen ghebey mertahanaghi energinah kita selama me rammeh e lapangan ben bennyak atuwat selama pertandingan.


Manabi sampean taoh manabi nengghu tv jareah bedeh atorannah lok dhen bedhen e tengghu sareng pa sapah. Melanah kan bannyak tayangan tv samangken se e ka'dhimmah jareah antonah la ampon e ator dhalam pertivien jareah. Kabannya'an oreng lakaran lok bisa ngoladhi ban ngerte aghin dhari macemmah neka. Badha neng tv ka'dhinto tandhe tayangan se eka'dhimmah neka lakaran e pakon ghebey panengalennah. Misallah jyah neng tandha SU berarti ghebey ka sadhajana omor. Omor napah bein neka bisa tarotamannah jyah ka nak kanak se omorrah ghilok dhepak ka 18 taon ka attas. Manabi bedeh tolesan BO jareya artena bedeh neng dhalem pengawasannah reng seppo saenggha lok dhan bedhen oreng bisa nyelling.


Kulah toman nengale oreng neka se fanatik sarah manabi a jelling alat eletronik napah pole mesin cuci. Mesin cuci ka'dhinto manabi oreng se paham sareng elektronik sala settong alat se segghut rosaggah ban lok bisa dhalam jangka lanjhang. Mon alat laennah neka makeh pasti bisa dhalam jhangka bhakto se lanjhang, namong mon mesin cuci neka lok sampek lema taon la ampon kodhu tengateh bik se rosaggeh. Daddhinah manabi kulah neka ngobange mesin cuci tengale ghellu fonsennah, regghanah sareng kabutoannah. ban jha' kalep sareng jumlah wattah, sebab laen merek jughan laen reggha. Badha reggeh larang tapeh watah ngodeh, otaba sabeliggeh. daddhi sampeya kodhu penter mele.


Ayok ghi' adhantos napah pole ? Badha camelan se hits samangken neng Bhangkalan. Oneng kan Bittersweet by Najla. juah roh acorak kue tapeh benne dhari kue sadhaja bhannah. paneka semongghinnah kakann totop colok. Rassannah acem macem seh, badha se coklat, redvelet, oreo, vanila, marie susu, keju ban laen epon. Manabi kulah sennengah se rassah Lotus amargha rassannah unik, manessah pas ban lok ghetel neng rung gherungan. Rassah se lok kaula sennenge engghi ka' dhinto vanila seh, amargha rassanah terlalu enneg dha' eber jeh. Ban pole manessah lok akadhi vanila tapeh semmoh akadhi guleh paser roh sobhung rassa vanilannah. Tapeh sesoai salera bhik dhibik edeng. Pokok eng bittersweet neka nyaman ongghu. Jha' kalep ghi, tokon cabang Bhangkalan badah neng Jl. Hasyim Asyari No. 20


Neng daerah Menanggal bedeh kafe genteng nyamanah Bara Cafe. Lokasinah strategis teppak neng seddik eng masjid agung Sorbhaja. Mon len-jhelennah make agak sok-masok tapeh reng-oreng mesteh taoh kennengah masjid agung dimmah tabhenah lok pateh masala. Kennengah bhagus. Dominasi bernah pote akadik bangunan lambenah. Mon deri luar, gentengah lok pateh ketelak polanah lantai sittong agak masok ben parkiran se agak naek neng adek eng labeng, sedangkan lantai duwek lok e ketelak deri bebe. Tapeh sang le masok, suasana kabbhinah ghik bhuruh gheressah. Bedeh kennengan outdoor bedeh kiah semi outdoor. Neng lantai sittong bisa ghebey indoor. Bedeh mushola ben musholanah terabet sarah.


Sala sittong nginoman se viral akhir-akhir riyah ruah es semangka india. Benyak gerai se jhuelen es semangka india ning ghir lorong. Tapeh mon aghebeyeeh dhibik bisah kiyah, mala lebbhi sehat polanah angghuy guleh asli benni anghuy pemanis. Caranah siap aghi semangka bernah mera. Dheging semangkah e tok-kettok bentok deduh nik-kinik pas abek e paancor makle aing semangkah kaluar sebagien. dheging semangka se la bentok deduh nik-kinik riyah pas e tabhein guleh pote sacokopbeh. Sebelum e tabhein air ghuleh ben semangkah e campor ghellun. samarenah acampor, es semangka india bisa e tabein sirp delimah tapeh mon tak andik tak osa tak rapah. Pas tambhein es betoh otabeh tambeh aing pas sabek kulkass. Es semangka india segger bisa e nginom mon la cellep.


Olahraga se sereng bedeh jughan ajiyah lomba aberkak, akadih lari sprint. Lari otabe aberkak sprint riyah termasok aberkak se pandhek jarak'en ajiyah seratos sampe empak ratos meter. Aberkak bik jarak sejiyah mon oreng le biasa le tak kerah pendhet ben ngos-ngosan. Mon negguh lomba aberkak riyah lebur polanah oreng se norok lomba ajiyah aberkak se gencangah padeh moso oreng ekejar jelangkong otabe padenah sapeh mon buruh. Tapeh, oreng se norok lomba riyah lakar kodhu andik kecepedhen teppak aberkak mon terro menangah. Aberkak sprint riyah pesertanah tentonah ebidheagih gebey kelompok lakek ben binek margenah kecepedhen oreng lakek ben binek mon aberkak tentonah lok padeh, deddhi makle adil lombanah kodhu epesah.


Kulah biasannah lambannah nekah lakar daddhi mored se aktif neng ekskul sekolaan. Lagghunah kulah sakolah, sorennah kulah lakar sibok sarah sareng les ban ekskul se ngadukung hobinnah kulah, sala settongah engghi jareya a maen basket. Kabiasaan kulah a maen basket bhakto kulah nengale oreng bhinek se maen basket ban cek lebhurrah sebab la. jago jaruah cara maennah. Lajuh kulah norok basket sampek san le rajeh samangken. Biasannah aktivitassah kulah neka la ampon bedeh bhaktonnah ban jammah bhik dhibik edeng male lok ranco. Bhen lagghuh jareya kulah mangkat sakolah sampe' seang, dhari seang san la mole ghi' bedeh sekolaan ghebey kes rengkes ban adhantos bhejeng lajuh norok ekskul san lastarennah bhejeng ashar ban ngakan seang.


filem India se paleng lebur ban aberri' pangajharan odi' salaen "3 Idiot" reya "The Life Of Pie" bhakal andi' pangajharan odi' se bannya'. Pie se ngambang eyattas tase' abhareng ban keban alas enga' macan bisa odi'. Sanajjan ta' ghampang tape Pie ta' toman nyalaaghi kabada'an ban lako ajhuwang kaangghuy odi'. Sanajjan oreng seppona sedha eyanyo' omba' raja tape na'-kana' reya pagghun nyare cara da'remma se bisa'a odi' tape ta' marogi ka keban se bada e parao kenne' seetimpa' dhala aherra bisa akor ban macan se sabellunna ngakana aba'en. molae dari kene' Pie eyena polana andi' nyama Pie se artena kemmi tape pagghun tegger ngadhebbhi odi'en.


Bede pole soal kalambhi ye ruwa pera' sataon sakale melle kalambhi neng toko raja. Ruwa bhai kodhu ka kotta pas adente' para' telasan bhuru melle lengkap ben sandalla kiya. Tade' la pokok ta' cem macem. Mun soal kalakoan ye bannya' se adhaghang, petani, nelayan, kantoran ye biasa mun ta' Ghuru, pegawai swasta (pera' sakone'). Ruwalah. Sakone' se alako neng perusahaan swasta, panengnga ye jhet pera' settong paleng, ye mun bede perusahaan se semma' ka dhisa. Rang rang, para' tade'. Kalakoan neng dhisaan riya kalakoan reng biasa se lebbih bannya' angghuy tenaga. Ye tape masehat ka abe'na. Mangkana pabannya` sokkorra ka se Kobas odi` neng dhisa.


Kulah lakar senneng sarah manabih e soro wel juwelen sebb bisa atemmoh sareng reng oreng sadhaja se eka'dhimmah bedeh se kulah kennal ban lok kulah kennal. Melanah hal jareah lakaran dadhi bakattah kulah manabi awel juwel, bannyak sarah oreng se senneng manabi kulah ajuelen napah bein jyah. Ban e settong bhakto teppak jhamannah covid dheteng kan langsong lah kulah ngebey postingan se ka'dhimmah neka bisa dadhi viral sebab apah se kulah juel nekah lakaran masok neng pasar kulah. Saenggha daddhi settong kaontongan jughan baghi dhan kulah se lakaran senneng ajhuelen ban cara ka'dhinto lakaran maghabay kulah senneng tor lebbhi semangat pole teppak awel juwel online.


Negghu film reng-bhereng neng roma jiah sittong carah ghebey ngabik bektoh bik keluarga otabeh cah-kancah. Ariah kiah cara se lebur ghebey ngesseh bektoh luang teppak preien. Keng bedeh beberempah hal se parloh e perhatiaghi ghebey negghu film bhereng neng roma. Pertama, pasteaghi ghebey mele film se sesuai bik seleranah kabbhi oreng se negghu bhereng. Jhek maksaen ghebey negghu film se cuma e kaleburin bik sebegien oreng bhein. Marghenah riah bisa ngorangen lebureh negghu bhereng. Keduek, pasteaghi jhek kualitas film se e tegghueh bhagus. Jhek negghu film se burem otabeh lok jelas ghembereh. Marghenah ariah bisa ngorangen kualitas pengalaman negghu film bhereng.


Hedeh pola toman ngeding tren ngakan oatmeal ghebey noronaghi berrek bhedhen. Oatmeal otabeh tajhin gandum lakar bisa dheddhih ghentenah kakanan pokok kadik nasek otabeh kentang. Tapeh beberempah oreng justru berrek bhedhennah atamba semarenah rutin ngakan oatmeal. Berarti diet bik oatmeal justru lok efektif, yeh? Dentek ellun, ajiah ghilok tentoh. Ngakan oatmeal lok berarti bisa noronaghi berrek bhedhennah hedeh secara instan. Kocak eng pakar psikologi konsumen deri Cornell University se ngelakonen penelitian, Brian Wansink, Ph.D., saongghunah benne tajhin gandummah se ngebey lempo, tapeh deemmah cara ngonsumsi oatmeal bhen arenah. Mon sala strategi, tentoh berrek bhedhennah mala bisa atamba benne sajen toron.


Bannyak cara oreng ngesse'en Bhakto neka sareng hal se positif, sala settongah engghi Paneka nengale Film. Nengale Film ka'dhinto bannyak carannah. Sampeyan bisa nengale lebhat Netflix, YouTube otab nengale neng tv e compo'jughan bisa. Film-film neng Indonesia nekah ampon la e badhi daddhi pan saponapan tengkat omor panontonna, daddhi sampeyan kodhu oneng kode kode tartanto manabi nengale film badha R-BO neka ghabay nak kanak Remaja sareng Bimbingan Orang Tua jha' sampe'kalep kodhu e dampenge. Badha jughan se SU ghabay Semua Umur aneka ka sadhajana omor jughan bisa nengaleaggih nak kanak kenek neka bisa. Nah arebbhannah oreng se tuah bisa perateaghin hal neka.


McD toman aghebey menu khusus. Menu riyah biasanah ghun bede ning momen tertentu bein. Contonah engak McD BTS Meal. Menu McD BTS Meal ghun bede polanah BTS akerja sama moso McD. Essenah menu riyah nugget bede 9 migghi', segelas soda okoran seddheng, kentang guring okoran seddheng, ben tambeen 2 saos rassa Chili Sweet saos ben Cajun saos. Sepaket menu riyah argenah 50 ebuh. Semelaen dheri menu riyah ben menu selaen polanah neng bungkosseh paket riyah aghuy bernanah BTS se ungu ben bede logonah BTS ajhijir moso logo McD. Neng kota besar engak Jakarta, gerai McD dheddih rammih sarah moso antrian oreng se melleah menu paket BTS riyah.


Hobi ngerajut ajiah sala sittong hobi se e minatin bek reng-oreng neng seluruh dhunnyah. Ngerajut ajiah sittong teknik ngaek bolak dheddhih sittong kaen otabeh bhereng tekstil laennah. Bennyak oreng se tertarik dek hobi ngerajut marghenah ngerajut bisa merrik bennyak manfaat ghebey mereka. Sala sittong manfaat deri hobi ngerajut jiah jhek ngerajut bisa ningkataghi konsentrasi ben ketenangan. Ngerajut bhuto kepekaan dek detail ben konsentrasi se tegghi ghebey norok'en pola rajutteh. Lebet terus ngelakonen aktivitas riah, seseoreng bisa lateyan ghebey lebbi fokus ben tenang. Selaen jiah hobi ngerajut kiah bisa ningkataghi kreativitas ben imajinasinah seseoreng. Ngerajut memungkinkan seseoreng ghebey eksplorasi lebet bennyak jenis bolak, pola, ben teknik rajut se bhidheh. Nyoba hal-hal riah ngebey seseoreng bisa ngembangaghi kreativitas ben imajinasinah.


Nengghu pertandingan voli pas lambe` gi` jhamanna SMP engko` ampo nengghu sakeluarga. Voli riya lambe` sampe` sateya tade` soroppa mun e daerahna engko`, Asembagus. Apapole bakto ruwa bede lomba sa kecamatan, se negghu bisa sampe` atosan oreng. Tiket maso` negghu pera` mun la 8 besar sampe` ka final. Engko` nengghu sampe` kol 12 malem bakto jeriya, ta` ngurus la apa lagghuna sakolah ye pagghun nengghu, soalla lambe` engko` pemain voli kiya pas engko` SMP kelas 3. Mun pertandingan ruwa ta` pera` pemain dari klub voli se asli, tape dari pemain se nyaman tingkat kota bahkan bisa sampe` nasional, pokok kuat pessena. Buh, mun la bede pemain bonanna, penonton tambe rammi se nengghu.


Tuty Alawiyah rembi’ neng Jakarta, 30 Maret 1942. Sedha neng Jakarta, 4 Mei 2016. Tuty reya reng bine’ neng Betawi se perna dhaddhi Menteri Negara Pemberdayaan Perempuan neng bakto duw kale kadhaddhiyan. Bakto se nomer settong, Tuty dhaddhi neng jhamanna Soeharto. Se ka duw kalena neng jhamanna BJ Habibie. Tuty perna dhaddhi keya neng pakompolan Majelis Permusyawaratan Rakyat dari taon 1992 sampe’ 2004. Tuty dhaddhi reng bine’ se bisa asowara kaangghuy parkarana se macapo’ reng bine’ neng Nagharana. Keng ta’ bannya’ oreng kennal ka dhibi’en bakto jiya. reng-oreng paleng se enga’ ghun neng jhamanna Soeharto se koca’en ta’ ro-karowan bakto jiya.


Pacaran riya ye oreng lake' ben bini' se hubunganna ye gi' bhuru pade terrona, tape ye pera' batassa sakadhar pengenalan se lebbih dalem. Hubungan sifatta ye ta' resmi. Mun ta' paraddhu bi' pasanganna ye potos. Ta' pade ben rumah tangga se ta' bisa sarombenan apesah. Ruwet mun apesa'a. Pacaran riya ye rentan ka potos ben pasangan ye ta' tao ka sifat aslina, panengnga mun pacaran se epadhudhu pera' bhagussa malolo. Aslina bisa tao mun la endi' rumah tangga dhibi'. Pacaran riya hubungan se ta' halal. Panengnga edhasarraghi benni angghuy saabiddhe, tape mun la ongguwan ye langsung bhai lamar pas kabin. Mun abit ghellu sella' bhusen ben semma' ka zina.


Ta` pera` enos otabe jhuko` kaban. Jhuko` salenna se dari tase` bannya` macemma, enga` gurita, kerang, kopeteng ben odeng tase`. Paleng ta` senneng ariya mun engko` ngakan kopeteng. Ta` enga` oreng umumma, engko` ngakan kopeteng ta` laten. Mun oreng kota bannya` se senneng cem macemma jhuko` tase`, panengnga tjarang bede jhuko` tase`. Mun engko` males ngakan kopeteng polana kodhu mukka` cangkangnga ghellu bhuru se ngakana essena. Nyaman bhai mun bede kopeteng se la ekombi`, tape ye larang regghena. Mun manceng e bengkona engko` se semma` ka tase` ka mode ben gratis kiya. Mun e kota larang panennga ngangghuy biaya kendaraan ghebey ngerem.


Bennyak'en sosial media e jheman semangken agebey oreng pas senneng nyabek fotonah edhissah. Makle genteng se esabek neng sosial medianah, oreng sampe ajher caranah foto otabe nyewa oreng gebey nolongagih foto. Ngefoto setiyah pas deddhi hobi dek sebegiyen oreng. Kebennya'en se e foto selaen oreng se ededdhiagi model, bedeh jughan panorama alam sampe ke keben. Caranah ngefoto riyah, pertama kodhu andik kamera foto bisa jughan ngangghuy kamera HP biasa. Slanjuttah bisa molaen ngefoto panorama se raddin, teros ajher caranah gebey komposisi foto bik ngator jerek se efoto ben kameranah. Terakhir jhelling hasel fotonah, koreksi mon bedeh korangngah. Makle biasa ngefoto deger hasellah raddin, kodhu segghut latean ngefoto.


Sate lala' sala settong kakanan se khas e madureh, khususseh e mekkasen. sate lala' benni sate se eghebey deri lala' tapeh sate jiyah eghebey deri ajem otabeh embi' tapeh ekerra' bi' keni' nga' lala'. Biasanah sate lala' riyah bennya' ejhuel e daerah Niaga sabelumah lon-alon kottah. Mukka'en deri sore sampe' tenga malem otabeh sampe' Pajuh kabbhi.  Sate lala' umumnah padeh so te-sate daerah laennah. Padeh ngangguy bumbu kacang so kecap ghun se mabideh okornah se ni'-keni'. Deddih, oreng se Ngakan ghun sakaleh ompa'an. Biasanah argeh saporsinah 10 ebuh sapolo soddu' so bumbu ben cenginah. Mon terro etambe'nah lontong argenah laen


Ide ajhuelen deri roma se laen jiah ngejhuel kerajinan tanang. Mon hedeh andik keahlian tertentu akadik kerajinan tanang, maka coba bhein ajiah sebagai ide jhuelen deri roma. Kerajinan tanang se unik bisa laris keng bik modal se kennek. Parloh hedeh taoh jhek bennyak sarah limbah domestik se bsia ngaselaghi karya lebet tanang kreatif. Hal ajiah bisa dheddhih peluang rajeh ghebey olle keuntungan. Beberempah contoh limbah domestik se e ghebey kerajinan plastik, kaleng bekas, potongan kajuh, dos. ben ghik bennyak pole. Hedeh bisa nyareh inspirasi kerajinan tanang jiah lebet internet akadik YouTube. Lok dhiddhik moh elmoh kerajinan tanang deteng deri dissah.


Bakto se nyaman eyangghuy olahraga neng Indonesia reya bannya'en 150 dalem saminggu. La ajiya bisa ebagi dalem saarena rowa ra-kera bada tello polo mennedhan. Otaba bada telllo' sampe' lema are neng dalem saminggu. Maske dayya, arowa bisa epapada bi' bakto bisana engko' ban kake. Se parlo tao, mon ghi' uru ajhar olahraga berra' ban dhammang, arowa bisa emolae ngangghuy bakto se ta' abit. Tako'en senga' neng barta-barta se bannya' na'-kana' se andi' panyaket jantong langsong kabbhiaghi mon aolahraga. Arowa ta' olle dalem pandhuman. Pa-apa reya mangkana emolae dari se kene' ghallu. Otaba se dhammang ghallu. Se dhammang olahraga apa? Ya bisa maghuli bhadhan ghan ne'-sakone'.


E bhakto teppa' bhulan Molod. kaloarghannah kaula ngarayaaghin neng compo' na kyaeh, amargha la mareh settong Langghar. Bhakto neka kaloargha kaula ngarayaaghin teppak areh Rebbuh malem kemis bhaktonnal pokol 18.00 lastarennah Maghrib. Parsiabhannah neka e lakoneh dhari teppa' ghu lagghu jariya. Ebhu sareng rama lakar nyoro oreng ghabay abeddhey dha' neka. Molaen dhari nase' kalabhan berkat se ghabay tamoy sareng souvenirrah. Abdhina neka nyiapaghin bereghet ka' dhinto la ampon samengghu sabelummah acara. Daddhi reng oreng se long nolongen ka' dhinto tinggal memaso'en berkat jariya ka kennengan se ampon la esediaghin. yang siyang jaruah reng oreng la padeh alakoh meddhey berkat ban lastareh re sore. oreng se neng dhapor tingghal alakoh nase' tana' ka'dhinto. Molodhen nekah acara taonan ban e molaen pokol 18.00 teppa' lastarennah bhajeng Maghrib. alhamdulillah sadhajanah lancar


Bannya` pole misalla kadhaddhian pas taon 1955 kennengan balap montor tingkat internasional se mate`e sabannya` 82 oreng. Sabhabbha dari ruwa salah settong kelalaianna pembalappa. Loppa ta` ngontrol secara sakabbhianna kondisina montor ben begh maksa. Sapa se ta` terro mennanga dhaddhi juara tingkat internasional, tape ye jhe` maksa ka mesinna montor. Akhirra sampe` taobbhar mesinna ben ngonca` ka tarebunna penonton se nengghu. Bannya` oreng se ghipoh, tape ta` bisa ngalle la emok, ye beremma akhirra bannya` se mate polana sarombenan. Penting ruwa sabellunna pertandingan ye tao ka kondisina montor ben jhe` maksaaghi kekuatan montorra etambhang nyabana elang ben oreng laen ekenning tampesanna.


Ngebey olahan dhari ajhem ternyata cek ghampangah. lok parlo ka restoran mewah se badha neng mall ban laen epon.  Sampeyan bisa ngebey olahan ajhem akadhi nugget ajham, tahu wakik, sempol ban laen epon neng compok seng-maseng. misallah ngebey tahu Walik, sampeyan kodhu nyiapaghin parlengkabhan ban bahan se ghampang kalaban bisa etemmoen neng roma. Cokop siapaghin tahu guring , kalabhan ajham giling se ampon eparenge lappa. palappannah engghi ka'dhinto sa'ang, beng pote, buje' masako.mecin, soda kue, tepong teriguh kalabhan bhabhang dhaun. Camporaghin bahan masakannah paneka. Ghabay bahan tahunah paneka tinggal kera' tengah lajhu bhalik. Salastarennah paneka langsung masokaghin sacokoppah bahan adunan ajham giling paneka lajhu siap e ghring ka bhajan se panas.


Toro’en make neng Jhumeyang kennengngenna jiya pada so’-maso’. Polana ghi’ bhuto lebat romana oreng mon terro dapa’a ka Jhumeyang. Jhumeyang ekenna; bi’-na’ kana’ ngoda areya bisa mapesa oreng se ser-seran. Ta’ tao bhender apa enja’. Lakar maske kennengnganna so’-maso’, ajiya bisa merri’i ka kake bannya’ rassa nyaman. Neng dissa bada maen bananaboot se bisa kake tompa’ neng tengnga tase’. Bisa etompa’ oreng bannya’. Lakarla nyaman mon nya’-bannya’an entar ka Jhumeyang. Senneng bisa ekambhuli. Apa pole pas labu tarepa’en nompa’ banana boot jiya. Paleng awat-towadhan bhareng. Kor jha’ ka tengnga sara jiya. Ma’le bisa neddha’ beddhi. Jek-jek ka sokona ma’le ta’ sellemman.


Mon kake terro ngarassae tariyan se bisa egharassae bi’ kake, kake bisa nyoba’ atari Caci. Tari Caci areya tari se asalla dari NTT se emaenaghi bi’ reng lake’. Reng lake’ ajiya bhakal eyaddhu ban negghu’ peccot bi’ perisai otaba kes-tangkes. Se eyangghuy jiya padana oreng aperrangnga. Lakar la bhender, padana aperrang alaban kabada’an se nyossae ka odi’. Tari jiya bisa eyarte’e mojhi sokkorra maghersare kaangghuy mosem dhabu’an otaba ritual anamenna anyar neng tanana. Arapa kake esoro lako tari jiya. kake bisa ngarassae pa-apa se dhaddhi pangarep reng-oreng dari tariyan se elakone jiya. neng bhan pokolan pagghun bada pangarep se eyarep bi’ bannya’ oreng neng cetaggha kaangghuy tanana. Ma’le tanana rowa dhaddhi manjhur dhing emen-tamenne bannya’ tamennan. Ta’ bannya’ pangarep lakar. Se paleng penteng bagi reng NTT areya ghun cokop bisa otaba bada se ekakana.


Oreng binek se deleten seneng ngebey hiasan nyulam. Nyulam riyah agebey pola se eketerro dek kaen pas ejheik ngangghuy bolak sulam ben jerum khusus bolak sulam. Bolak sulam riyah bidheh deri bolak kain biasanah, bolak sulam biasanah lebbih kandhel  ben bedeh cem-macem bernah. Nyatanah nyulam riyah bisa ningkatagih fungsinah otak ben ngelateh konsentrasi. Mon terro ajerrah nyulam bisa ngangghuy kaen khusus nyulam, kaen riyah andik lung-bullong se megempangagih oreng ajheik.  Ajher nyulam ngangghuy pola se gempang gelluh ben ghunaagih macem-macem bernah bolak. Hasel sulaman degghik bisa epajang neng roma, otabe bedeh jughan oreng se ngejhuwel hasel sulaman riyah dek oreng laen.


Kalakoan laenna soal masa`an bede se nyamana penulis masa`an. Lakona kalakoan riya ye mengulas tentang kakanan e restoran tertentu. Kalakoan riya bannya` eminati, soalla tugassa pera` arassae kakanan ben etuangaghi dalem bentuk tolesan. Dari tolesan bisa dhaddhi resep masa`an. Ta` pera` neng restoran, tape e industri kakanan ye bisa kiya. Salaenna ruwa bisa tao kelebihanna ben kakoranganna masa`an se bede e restoran otabe industri kakanan se etojhu. Kabannya`an kalakoan riya eminati e luar negeri. Gajina bisa sampe` 650 juta. Nyaman sara, padahal pera` moto kakanan. Bisa langsung melle mobil se bhagus mun pera` du taon. Luar biasa ongghu mun e luar negeri, kalakoan biasa bisa dhaddhi asabaaghi oreng ce` soghina.


Tellor gulung riyah sala settong jhejhen se bedeh deri jheman lambek ben seng dhujen bennyak. Tellor gulung riyah egebey deri campuran tellor, aeng, beng pote, ben buje. Selaennah jiyah perlo esiapagih minyak guring ben tusuk sate gebey tellor gulungah. Agebey tellor gulung riyah nyatanah sekejjek, keng mon lok toman biasanah ampo lok deddhi, tellorah lok cekkak neng tusuk satenah. Caranah agebey tellor gulung riyah Campuragih tellor, aeng, beng pote ben buje gellek pas egeluy sampek abusah neng mangkok. Terros panasagih minnyak guring neng bejen. Semarenah panas tuangagih adonan tellor gellek jiyah jarak 20 cm deri attasah bejen. Terros langsung gulung tellor jiyah deri penggir ngangghuy tusuk sate, guring tellor sampe bernanah koneng emas pas angkak mon le mateng. Tellor gulung riyah nyaman ekakan bik saos peddhis.


Ghun andi' tale, kennengngan, ban bakto se salpa', areya bisa dhaddhi mon terro olahragaa. Dhammang. Ta malarat. Talena lanjhangnga bada ngara bhuto tello' sampe' empa' meter. Arowa aghuna ma'le tareppa'en lonca' ka tale, talena ta' merre ka cetak otaba soko. Lakona neng olahraga se ta' malarat ajiya ghun alonca' ka tale se etegghu' neng tanang. Bisa keya tale areya epategghu' ka oreng laen. Bisa elakone bi' bannya' oreng. Poko' mon terro bannya'a oreng se amaen, talena arowa kodhu epalanjhang. Kodhu bisa ngokor ka bannya'en cetak se ngabbher polana alonca' bhareng. Keng mon bannya' ya kodhu oreng se kowat se negghu' talena ban se maghuli talena. Mon teppa' ka oreng leca' ya ta' kera sampe' aghuli ka attas ka baba talena. Monla ta' kowat.


Kita la ampon pasti oneng kan manabi nengale film Indonesia bisa e tengale e ka'dimmah Bein entah neng aplikasi vidio.com, we tv ban macemmah epon. Tape sampeyan oneng njek seh, samangken loh bannyak oreng se tak bisa ngaregghein parjoangannah oreng se ngebey film ka'dhinto sareng carannah se bisa ngacewaen. Bannyak oreng se mengghu film ka'dhinto secara bodongan ban Lok asli dhari penceptannah. Padahal la ampon oneng manabi neka bisa daddhi kasos hokoman. Nah, kadhinapah carannah sopaja nengale film neka secara aman ? Salah settongah sampeyan kodhu nengale neng aplikasi se ampon la e rujukagjin, cokop sampeyan mejer biayannah tor bisa langsung e tengale film kasennengannah. Anekah insyaallah aman daripada nengale se bodongan.


Jar-kalenjar ka ghir sereng Jhumiang reya nyaman cellep ban naong. Sabbhan bannya' bhungkana kosambhi se buwana para' pada'a maso kelengkeng ban biyasana ekarojhak maso pettes. monyena omba' ban angen santa' cellep. Bada to-batowan se bisa ekaghabay kennengan to-fotowan poko'en bhaghus sara sabbhan. ta' tao mon setiya, koca'en la bannya' eyoba, etambai du-karduwan. Mon teppa' e ghir serenga bannya' bhukana Cemara se mon ecapo' angen aday-lamday macellep ka mata se ngabas daunna. Beddhina cellep kenneng ghabay en-maenan barnana abak ngapote ban abak bu-abu. Tape mon setiya maso' ka Kennengngan jiya kodhu majar karces rakera Rp.3000 mon sabbhan ghi' bhibbhas nyaman ta' osa majar. edalem bannya' oreng wal-jhuwal insya Allah ghenna'.


Meronggih riyah sala settong gengan se nyaman mon ekakan. Bennyak oreng Medureh se dhujen nagakan gengan riyah polanah rassanah nyaman. Bungkanah meronggih riyah rajeh bernanah pote ben tegginah 7-11 meter, keng deunnah meronggih nek-kennek bunter bernah biruh. Taneman riyah bisa odik maggih panas, tombunah cepet ben omorrah lanjeng. Gengan meronggih riyah nyaman emassak egebey gengan bening otabe eberrik santen. Polanah deunnah nek-kennek, mon amassak deun meronggih riyah kodhu epreteleh ekalak deunnah gelluh. Ngakan deun kelor riyah aghendhu' bennyak zat gizi akadih antioksidan, vitamin ben asam emino esensial. Ngakan gengan riyah bisa gebey tambenah oreng diabetes, penyakek ginjal sampek jangtung. Oreng se andik anemia korang dereh bisa ngakan meronggih polanah bedeh zat bessinah.


Basket ye riya ekstrakurukuler olahraga se paleng bannya` e minate ben nak kanak. Ta` tao kiya apa se ghebey basket bisa sa terkenal riya. Utamana mun e kota raja, panengnga ye bede kelompok penarina kiya se aghebey semangat. Ariya se dhaddhi minatta basket tengghi, basket ruwa bede 5 oreng pemain sakelompok. Sakale masok bitonganna langsung duwe` nilainya. Baktona sa ronde pera` 10 menit, tape empa` kale ronde amainna. Basket ruwa aslina e ciptaaghi dari Guru olahraga asli Kanada, nyamana Dr. James Naismith. Guru riya mekker beremma olahraga se cocok ghebey moreddhe pas teppa` musim cellep tape e kennengan tertutup. Marena ye ruwa, basket akhirra. Ruwa singkat caretana.


Pas teppak acara pettok bellesen agustusan riyah biasanah rammeh oreng mebedeh acara lomba-lomba. Molaen deri lombanah nak-kanak kennek sampek lombanah oreng tuah. Biasanah mon e kampong riyah gebey warganah lombanah riyah sore areh sampe malem areh otabe pas areh preian. Polanah adentek oreng makle bennyak se norok ben rammeh, mon bedeh pas siang otabeh gik lagguh tentonah oreng gik padeh sibuk bik-dibik edeng ben jughen alakoh. Mon salah settong seng paleng lebur mon acara lomba anak kennek riyah lari bendera. Ajiyah termasok olahraga gebey nak-kanak kennek margenah degghik esoro aberkak ngalak bendera ngalleagih deri kennengan settong dek kennengan se laen.


Ghunung Tegghi otaba Bukit Tinggi bada neng Sumennep. Kennenganna ghi' abak jhau dari Kotta Sumenep. Mon dari Mekkasan, paleng mabi' bakto tello ejjham. Kennenganna lakar lebur keng maso'en larang. Bisa majar lema bellas ebu. Ghunung Tegghi' ghun bannya' tamennan, kembhang se terro masennengnge oreng se entar. Bada keya en-maenan tale se epekot dari attas. Mon se nompa' bisa maghattong ka tale jiya sampe' dapa' ka baba. Mon tako' ka tegghina ya ta' osa entar. Mon terro andi'a rassa se laen bi' biasana, bisa nompa' tong-ghantong jiya. Ma'le bisa atowwat. Monla atowwat bisa makalowar napso se bisa maghighiran. Mon dapa' ka baba, pas rassana senga' tada' apa.


Bede sittong areh edimmah Mirza ngakan ning Cafe ghebey noro' rapat langsong. Mirza pas ajhelling bede menu spagety nyamanah Spagety Aglio O lio. Biasanah Mirza mon melleh spagerty aruah se montak Carbonara ye se Bolognese. Polanah tak toman ngakan, akhirrah Mirza coba; messen Spagety Aglio O lio. Ghen deteng spagety nah mak cek nyamannah rassanah. Mirza cek sennengah nemmoh spagety se rassanah corak tak pateh berre' mon e kakan ning jile. Sittong se korang deri menu ariyah, bekto mesen Mirza mesen se pdhhis dhedhi korang nyaman polanah kalebet peddhis. Neng lain kasempadhen, Mirza paghun nyoba'ah aghebeyah dhibik ning roma aghun bahan se ghempang e sarenh ning pasar.


Ghunong Bromo bannya' ekadatengnge oreng manca naghara marghana se esadiyaaghi ghunong Bromo bannya'. Molae dari pemandangan otaba pa-apa se bisa ejhellingaghi dari attas ghunong. Ghunong Bromo semma' bi' Ghunong Semeru. Bari' ghunung Semeru leddhu' neng tangghal 4 Desember 2022. Bannya' oreng ngongse. Biasana mon bada dha-tandha jha' bhakal leddhu'a, na'-kana' se onggha'a ta' ebaghi onggha. Tako' palang neng tengnga jhalan mon epaksa onggha. Ghunong Bromo bada neng dajana ghunong Semeru. Neng babana ghunong Bromo bada tana lebar se ekoca' bukit berpasir. Mon dapa' ka baba, kodhu te-ngate. Mon ta' ngangghuy honda se salpa', bisa dhaddhi remma ta' makan. Bisa nyalodur mon ghi' ngangghuya honda metik. Oreng biasa bannya' ngangghuy honda lake' se bada ghighina se edha'-teddha'.


Mon terro eberra nyaman ngakan jhuko' tase', kake bisa ngakan jhuko' Maddhai se epagghang. Jhuko' jiya bisa ekakan dalem kabada'an nga'-anga'. Pas ekakan bi' nase' panas. Berri' palappana sate se peddhis pada keya. Engko' segghut ngakan se epalappae mera jiya. Jhuko' maddhai jiya bidha ban jhuko' se laen. Rassana lembu'. Tape jhuko' jiya kodhu langsong pangghang mon la olle dari tase'. Mon edhina sakejjha', tako' lekkas budu. Mon budu, ekaghatel ka jhila. Mon reng jhuwal biasana, jhuko' jiya eberri' es ghallu. Mon eberri' es, dhaghing jhuko' Maddhai sajan ghali. Pada nyaman mon ekakan. Tape pagghun nyamanan dhingla langsong dateng dari tase'. Apapole dhingla eghuring. Eghuring bi' berri' mennya' satone' bhai. Jha' sampe' bannya'. Jan kerreng, jan nyaman. Pas ekakan bi' buja cabbhi. Pagghun asirut eberra.


Pizza Hut ye ruwa toko pizza se terkenal e Indonesia. Bannya` macem pizza se jhual termasuk macemma nginumanna. Pizzana  riya bahan-bahanna larang dhaddhi regghena ye larang kiya, tape maske nga`ruwa peminatta Pizza Hut tambe bannya`. Mulai dari kalangan nak kanak kene` sampe` oreng tua. Pizza Hut la bede neng Indonesia molae taon 2007, sateya la bede lebbih 200 cabang se nyebbar e 22 provinsi. dari segi rassa, pelayanan, ben promona kiya mantep lah. Bede layanan anter pesenan kiya. Nyaman dhaddhi ta` parlo repot dateng ka kennenganna. Settong se paleng nyaman dari produk pizzana Pizza Hut ye ruwa soal rasa se nomer settong.


Jheman semangken mon oreng andik bektoh luang diddhik biasanah ngegunaagih bik amaen game (permaenan) neng HP nah. Bennyak macemmah game otabe enmaenan onlen neng HP. Akadih mobile legend se aropaagih enmaenan rang-perangan onlen se elakoneh ben bennyak oreng, maen riyah oreng bisa naik level dek tingkatan se lebbi sossa. Mobile legend jiyah kodhunah emaenagih gebey nak-kanak se omorrah 12 taon ke attas. Maenan riyah bedeh deri taon 2016 ben sampek setiyah bennyak se pagghun dhujen maen riyah. Maen riyah mon bik ca-kancah lakar lebur. Mon maenan mobile legend riyah kadeng oreng sampek loppaen dek bektoh. Setiyah, mobile legend riyah bennyak elombaagih jughan.


Samangken jhaman la ghampang sadhaja lok usah repot asassa ban nyakeen tanang. Melanah saghalana teknologi neka la ampon e paghampang sadhaja, molae dhari asassa ngangghuy tanang, samangken ngangghuy mesin. Ban sampeyan kodhu onenge melana dhari paneka manorot kulah ghi lakar lebbhi hemat bhakto, tenaga ban manfaat aghinbhakto loang teppak adhantos mesin cuci jareya. Daddhi saghalana kalakoan lebbhi efektif ban efisien melanah la ghampang ban tak parlo kobater lok room ban berse bisaos. Hal jareya ampon la a bhukte melanah mesin cuci neka lakar ghaduwan merseen jaruah klambih se kotor namong dher bendher peraten aghin bein sateap klambinah napah pole neka se eberna pote.


Engko' ghi' enga' jha' lamba' engko' perna negghu' hape Sony se ne'-kene'. Hape Sony jiya hape olle nemmo neng pasar Tanjhung. Engko' nemmo neng pengghir jhalan bakto engko' gonceng sepeda pancat bi' tang kanca. Hape jiya kene' ban andi' layar se abarna koneng ban hapena abarna celleng. Engko' ta' tao jha' kodhu epada'ramma hape olle nemmo jiya. Engko' ghi' kene' bakto jiya ban ta' tao carana nyare oreng se andi' hape elang ajiya. Marena abak abit se nemmo jiya, engko' aherra ngangghuy hape jiya. Sajjhek andi' hape ajiya, engko' aghabay facebook se essena les-tolesan se kadhang mon ebaca pole seteya, arowa senga' tolesanna na'-kana' alay.Jha' reng ghi' kana', ta' tao apa jiya cinta ban da'ramma carana ngoca' ka reng bine' bakto jiya.


Sateya oreng bannya’ ngakan jhajhan se ghampang dhaddhina. Mon ghun jhajhan lamba’ ta’ kera ekenda’i. Biyasana na’-kana’ ta’ dhujan ka jhajhan se lakar bada dari lamba’. Na’-kana’ lebbi dhujan ka kakanan se la bada mereggha. Kabbhi bada sateya jhajhan se kalowar. La ngala panyaked. Tape bhender ongghu koca’en oreng. Bannya’ jhajhan anyar kalowar bannya’ keya payaked se nyandher. Jhajhan se sateya bannya’ kalowar koca’en barta bannya’ se madhaddhi panyaked ka manossa. Maske bannya’ panyaked se bhakal kalowar, oreng pagghun bannya’ melle jhajhan se lakar bannya’ jhuba’en. Mon ghun rap-orang, campor lorjhuk, ban rojha’ pole. Arowa ta’ bannya’ se bisa ekakan kaangghuy re-saarena. Pagghun kala ka kakanan se ejhuwal neng toko raja.


Taretanah reni la siap ghebey mangkat. Akhirrah reng kaduweh riyah mangkat ka lon-alon nompak sapedah tengentengan. Dhepak ning lon-alon, reng kaduweh riyah pas melleh tiket undian. Taretanah reni la andik tiket polanah olle dheri sakolanah. Reni se tak andik pas melleh ghellun ka panitia. Samarenah melleh, reni pas mamasok kupon undian ka kotak undiannah, pas norok jalan santai. Senyatanah reni tak ngarep olle polanah lakoh tak olle malolon mon norok undian engak riyah. Samarenah jalan santai, sambih nantos lober, reni ben taretanah ngakan campor lontong ghellun tak jheu dheri panggung. Pas dhepak ghen becaan undian, ngenning laptop, sapah se ngerah mon ternyata nomor undiannah reni se e olok.


Kim Bok Joo jiah atlet angkat beban deri Korea Selatan se olle perhatian internasional marghenah penampilan angkat bebannah se impresif neng Olimpiade Musim Panas 2016 neng Rio de Janeiro. AJiah menang sittong medali perunggu neng kategori angkat beban binek'an nomor 58kg, dheddhih oreng binek pertama deri Korea Selatan se menang medali angkat beban neng olimpiade. Laher 1994, Kim molaen ngangkat beban neng omor 13, olle inspirasi deri bapak eng se seoreng pengangkak beban kiah. Ajiah legghis ngejhenjhiaghi neng cabang pede riah e omor se ghik kennek, menangen bennyak kompetisi nasional ben internaisonal sebagai atlet junior. Neng 2016 ajiah bisa masok dek olimpiade.


Biasanah mon bedeh kegiatan lebur, Rina ngajek kancanah makle seru abhereng. Tapeh areh rina, mangka kadhibik polanah kancanah la bedeh kegiatan keluarga ning Bogor. RIna mangkat nompak kereta dheri stasiun pasar minggu baru. Sadhepaken ka stasiun juanda rina toron dheri kereta pas a jhelen sokoh ka gereja, polanah mak-semmak. Dhepak ka gereja, Rina la bedeh ca-kancah se laen se la nantos se norok ka kegiatan riah kiyah. Panitia pas nnatos sekitar lema belles menit ghebey nantos peserta se telat. Samarena lebet lema belles menit, kegiatan pas e molaeh moso pembukaan. Samarenah pembukaan pas tour a lengleng gereja. Bektoh masok, RIna cek sennengah polanah e dhelem bhegus sarah interiorrah.


Kabannya'an samangken masjid jareya e bangon tape sobhung se abhejeng e dhalem masjid. Kabadhaan masjid jareya keng Coman daddhi bangonan samatah. Pembangunan masjid samangken sajhen bannyak namong sobhung sekaleh oreng se sadar ban nga onenge pentengah a bhejeng masjid a jemaah. Kalangan dhari peneka, manorot kulah kodhuna sadhajana kodhu ghaduwan kesadaran melana bhejeng masjid jareya wajib okommah. Napah pole bhagi kaom lakek kodhu a bhejeng neng masjid teppak sobbhu jareya. Hal neka se madaddhi kabadhaan masjid sajhen rammeh. Melannah kan kodhu badha imam so makmum korang lebbhi 40 oreng dhalam a ibadah neng dhalem masjid. Toreh areng sareng makenga' badhan dhibi'.


Cara laen salaen epon manfaat aghin teknologi samangken jareya ghi, toreh kita ryah sambih ajher sareng kabadhaannah samangken neka. Daddhi lok fokus sareng salannah napah, tapeh fokus aghin kadhinapah carannah sopajha lebbhi sae pole. Manabi sampeyan ghaduwan hobi ngedit samangken pelateh bein sopajha lebbhi nyaman, angghuy laptop se nyaman amargha dhari ka'dhinto sampeyan bisa ghaduwan kalakoan se nyaman ban bisa nga implementasi aghin dhari manfaattah kemajuan teknologi jareah. Ngasellaghin pesse dhari Google otaba ads youtube aneka cara se sae sopajha olle hasel dhari media sosial otaba layanan teknologi se terbarukan. Melannah dhari ka'dhinto sampeyan bisa oneng ne cara manfaadhin laptop se nagngghur sarah kabid lamba'.


Neng Barta bada keya tari se anyama tari Jaipong. Tari Jaipong areya asalla dari Karawang se andi’ pandhuman lalako se lebbi noro’ patona jhaman sateya. Tariyan jiya bisa magabongan lalako se bada neng Silat, bajang golek, ban ketuk tilu se eyangghit H. Suanda ban Gugum Gumbira, seniman se asalla dari Jhaba Bara’. Lagghu se eyangghuy biyasana marengnge tari Jaipong reya, areya gong, kecapi, kendhang, ban rebab. Se nari biyasana ngangghuy kalambhi kebaya lanjhang se nyaman eyangghuy ban slendang lanjang neng le’erra. Tari Jaiping banne ghun masennengngan tari se biasa. Tape areya bisa eyarte’e matemmo ca’-oca’ dari manossana se dhaddhi bakkella tengkana, kasabbharanna, ban andi’ rassa tegghi dalem ngadhebbhi odi’en.


Oreng manabi senneng ghi tak anapah berarti kodhu bedeh se eketeroen dhari apah se etengale paneka. Misallah sampeyan jareya senneng ngoladhi idolannah sampeyan dhalam hal olahraga ban aneka lakara daddhi atlet se paleng kasohor, lok anapah seng penteng teros se sae bhein jha' se jhubek ban neroh sampek ka yagayannah. Neka jha' sampe' kadhi paneka, melanah la ampon ngobe ka panjennengan bisaos. Manabi sarannah kulah, teroh neka semangat jhuangah se tengghi, saenggh sampeyan bisa neroen apah se terro sampeyan capae mangken. Akadhi atelt jareah, dhalam ngaddebbhin ban terro akadhi aneka kan paste bhutoh parjuangan se lok ne mabenne ban paste sae.


Kulah neka toman entar ka Sidoarjo jareya nompak mobil ceri sareng ramah. neka mobil se ghi' buruh ebellih sareng ramah. Teppak jareya lakar dem ondem ruah se mangkat dhak Sidoarjo, kulah nyanannah degghik neng mobil reh bhakal panassah roah sebab ondhem keadaannah. Tapeh san kulah la masok neng mobil neka, mek mobil cerinnah ryah laen dhari se laennah. Lebbhi nyaman ban badha ac nah, biasannah mon ceri ghik sobhung panapannah. Neka badha gmaps tor tv sareng radionah. Ongghu rapah mobil neka ghaduwn teknologi se anyar caen kulah.San kulah a tanyah ternyata sareng ramah jyah e pemodiv ka rental ruah ban abik cokop larang jughan mangkannah kan larang regghannah ban desainnah neng dhalam neka lakar la semmoh laen ruah. Saenggha nang salanjhanga jhalan kulah kenyamanan sarah parak padeh sareng mobil avanza ruah modelannah.


Kulah biasannah manabi a pede jareya jarang sarah ngangghuy alat sebab manorot kulah lakaran lok e kaparloh. Kulah biasannah neka ngangguy alat se bedennah se e ka'dhimmah hal jareya tantonah lebbhi ghempang ban lebbhi sae daripada kodhu melleh. Nga molae olahraga ben arennah otaba satidak eng neka semingghu tello kaleh lakaran lok ghampang, saenggha kodhu butoh konsisten se rajeh se e ka'dhimmah hal jarey tantonah lakar maghabay kita bisa lebbhi sae. Alat olahraga neng roma jhau lebbhi ghampang daripada kodhu melleh. Kan lebbhi hemat jughan, seng penteng manfaat deh jareah jha' a dhantos samporna manabi amaen olahraga otaba a pede jyah. Mangken manabi la tercapai ban konsisten buruh melleh alat se ekaparloh.


Taon adek nekah kaula Andhika neat entarrah Ka Danau Toba. amargha kaula seneng Sarah sareng alam ban kennengan se ghaduwan careta otaba bahasa gaullah hestoritika. Danau Toba neka manorit kulah kennengan se sae kabadhaannah, alammah, budayannah masyarakat saketar, ban SE paleng penteng manorit kulah engghi ka'dhinto perjalanan meyos Ka ka'dhissah neka se maghabay ghaduwan careta e sateap kejadian. Danau Toba neka lambannah e kocak ghunong se aleddhu' rajeh ban akherrah daddhi danau. e kocak jughan Polo Samosir sobab badha caretannah otaba legenda nah. Fakta se paleng menarik aneka, neng Danau Toba ka'dhinto gaduwan bannyak air terjun,se daddhi objek wisata. Manorit kulah, Danau Toba kodhu e kennalaghin ka Mancanegara male Indonesia ka'dhinto Lok Coman ghaduwan Bali maloloh.


Salah settong kalakoan se nyaman ye riya jhualan dari bengko, misalla mukka' paracangan e bengko. Bede nyamana tatangghena engko' se ajhual sembako ben laenna e bengkona. Reng oreng ta' emok melle jhauh ka pasar. Jhuko', bherres bede, lengkap pokokna. Mukka'na la molae kol 5 lagghu sampe' ka malem kol 7. Mun nyare jhuko' bedena lagghu, kecuali jhuko' ajam ye biasana paste bede teka' sore otabe malem. Kace'na regghe ye sakone', paleng santak pera' 1000-1.500. Nyamankan. Se melle ye dhug gharudhug ghu lagghu la possa' ben antri. Engko' dhibi' mun abhalanjha kadissa' ye ta' lagghu sara, panengnga bisa jhang manjhang antrina abit. Pas tade' se nolongi margha kennenganna kene'. Mun terro olleya se e arep nyaman mun mesen ghellu sabellunna bhuru pas ekala' bile bhai nyaman. Tekka' kennenganna kene', dari jhualan riya bisa sampe' melleyaghi anakna montor duwe'en ghebey kaduwe anakna, kabbhi bede tello montor ben endi'na dhibi'. Sangar kan. Kennenganna cope' ben nyellet ka dalem, tape rammi sara bhan are.


Kennengngan se abak so'-maso' bada neng Mekkasan. Areya bisa ekentara ngangghuy honda. Kennengngenna abak ngongghai. Bada neng dhisa Blumbhungan. Kake bisa nyare neng google kennengngan reya. Nyamana Wisata Toron Samalem. Toron samalem padana kennengngan se bada neng Sumatra. Bannya' kobhung se pada bi' kennengngan se bada neng Sasak. Ghabhaggha bhuncong. Eyesse'e roman se epanyoco' ka attas. Neng lan-jhalanna bada bhungkan se ebay-ghabay dhibi'. Kembhang se esaba' padana kembhang se bada neng Jeppang. Kembhang sakura se abarna mera ngoda. Neng baba bada kennengngan na'-kana' kene' mon alangngoy se semma' bi' oreng se naghi karces. Karces maso'en neng dissa, abak larang. Ghun samaso'an, arghana karcessa 15 ebu. Bisa lebbi mon na'-kana' sakola libur.


Syaikh Abdus Shamad al-Palimbani areya oreng se rembi' neng Palembang. Oreng pangaro neng jhaman Kesultanan. Syaikh Abdus Shamad, reng Islam se ta' senneng sara ka Blandha. Bajhi' marghana oreng Blandha marenta bakto jiya. Ta' merri' kasempadhan ka sultan ghabay marenta. Polana ta' andi' kakowadhan ngadebbhi Blandha, Syaikh Abdus Shamad entar ka Mekka. Marghana cermet ka Blandha, nompa' kapal andi'en reng Blandha bhai ta' enda'. Syaikh Abdus Shamad aghabay parao dhibi' dari kajuwan se bada neng alas. Maske tanangnga ta' pate paraten ghabay parao, pagghun parao rowa mare ekaghabay. Parao ajiya aghuna dhibi'en entar ka Mekka.  Dari tegghuna alako, dhibi'en ta' nyangka jha' bhakalan andi' parao ghabayanna dhibi'. Dari kalakowan ajiya, bannya' keya moreddha se penter ghabay parao keya sampe' sateya.


Pade ben pesawat, bede cara se lebbih sekat pas ta` ambhu adente` melle tiket neng stasiun mun nompa`a kereta, ye ruwa mesen neng aplikasi onlinena KAI. Pertama unduh ghellu aplikasi online KAI, teros aghebey akun ghellu. Aghebey akun riya sopaja identitassa abe` riya langsung bede neng aplikasi, pas mesen dhaddhi nyaman. kalengkapan identitas kodhu se bede neng KTP aslina. Kaduwe` langsung tentuaghi demma`a tojhuan nompa` kereta. Katello` peleh stasiunna edimma se ambuwa. Biasana neng settong kotta bisa lebbih dari settong stasiunna. Kaempa` langsung peleh tangghal ben tengghu jadwal ajhalanna. Mun la cocok langsung peleh berempa oreng se nompa`a. Selanjutta langsung bisa majer angghuy transfer bank online, ATM otabe majer lebat indomaret bi` alfamart mun ta` endi` ATM. Ghampang kan, mun la baktona mangkat abe` kare nyetak tiketta otabe madhudhu tiketta ka petugas e pemberangkatan kereta.


Taman Safari Indonesia se bedeh ning Bogor bede ning desa Cibeureum, Cisarua. Reng-oreng biasanah nyebbut lokasi ning Puncak Bogor.  Lokasi wisata riyah bede ning katenggien 900-1800 MDPL se semmak moso Gunung Gede Pangrango. Taman Safari Indonesia riyah dhe' adhe'en riyah Perkebunan kina seandik luas korang lebbi 50 hektar tana. E padhedhih taman safari polanah perkebunan kina la abit tak produktif. Ning taon 1980, taman safari riyah molaeh e bangun ben epadhedhih Objek WIsata Nasional. Satiyan Taman Safari Nasional andi' luas korang lebbi satos enem bellu' hektar ben koleksi du ebuh lema ratos satwa, termasuk sat-satwa se la langka. Mon entarrah ka Taman Safari Indonesia riyah la bisah messen tiket online.


Todik ajiah alat dhesar ghebey lakonah koki. Todik se jhubek ampo ngalangen bakatteh seoreng koki, sebelikkeh todik se bhagus nyampornaaghi. Mele todik koki ajiah proses dhibik--hedeh kodhu nyoba  beberempah sampe nemmoh todik se paleng cocok. Bik bennyak macemmah todik e pasaran, bedeh beberempah merek todik se paleng bhagus e dhunnyah. Pertama ajiah Wusthof, asallah deri Jerman. Wusthof molaen deri bisnis keluarga e Salingen e taon 1800-en. Make terkenal sala sittong model todik paleng larang e pasaran, merek Jerman riah kiah e kennal bik ghebeyennah se kokoh ben kemampuennah. Sala sittong model deri merek riah ajiah todik Wusthof Classic, Wusthof Ikon 8".


Padeh bik mobel laennah, mobel listrik ghik golongan ghempang ghebey e tompak. Ghebey ngendarain mobel listrik jiah pertama kodhu mecek tombol start - stop ghebey mettek mesin. Teppak tombol e pecek, maka layar digital neng mobel jiah apettek. Perloh e pahamin jhek mesin mobil listrik lok ngeluaraghi suarah otabeh getaran. Keduek, lepas rem tanang otabeh tombol switch rem. Seghilok mindaaghi transmisi ben alajhu, se andik kendaraan perloh ngelepas rem tanang keadek. Caranah jiah noronaghi tuas rem tanang otabeh bik mecek tombol rem parkir. Ketellok, pindaaghi transmisi dek posisi D. Ngegeser transmisi riah male mobel bisa agerak. Terakhir, kodhu tengateh teppak neddhek pedal gas.


Dhina Senin nekah mamak ngajek engkok entar melleh bejen bin sotel gebey rin-guring. Polanah gik Minggu berik, tang alek memotong sotel bik bejen sampe rosak pas tak bisa eangghuy pole. Bedeh duek toko se entaren mamak, gebey ajelling ben ngebendhingagih argenah larangan sekammah. Toko se pertama ajiyah toko tujuh tiga jaya mon toko se keduek ajiyah toko oriental. Setellah ajelling, mamak lebih senneng melleh neng toko oriental polanah bennyak macemma pelehan berengngah ben argenah lok seberempa larang.  Neng kakdihissah mamak bik engkok mele bejen bik sotel, mamak pas melleh bejen ring-guring se biasa settong, bejen teflon se aguring lok nagghin minyak settong ben sotel settong. Semarenah mamak mejher kabbhi blenjhenah pas langsung mole dek roma.


Mon terro nonton bal langsung dek stadion riyah lakar kodhu nyiapagib bektoh kosong maregnah lok kabbhi ben sabben areh bedeh pertandingan jiyah neng stadion se padeh. Selain jiyah lodhu nyiapagih tiket masuk'en. Argenah tiekte jiyah cem-macem bedeh se larang bedeh kiyah se ngode tergantung deri tojuk neng bundimmah.Tapeh mon teppak'en males kelaran roma tapeh paggun terro negguh acara bal jiyah lok usah bingong. Neng jheman setiyah riyah mon terro negguh apabein tak perlu repot ben sossa kaden jheman lambek, margenah bedeh internet ben HP android riyah kabbhi le gempang. Apapole se nyamanah terro negguh bal liga inggris, oreng Indonesia tak perloh negguh langsung dek Ingrris se penteng taoh bektoh maenneh pokol berempah kareh nyesuaiagih jhem neng Indonesia.


Neng barta, oreng se ajhuwal tahu bukkol rogi bannya'. Oreng ajiya ajhuwal tahu bukkol bakto neng Indonesia reya bannya' panyaked Covid-19. Orengnga kare bannya' otang parkara melle motor bannya'. Tahu bukkol ajiya ejhuwal neng attas motor pikep. Bannya' tokang se alako ajhuwal ajiya. Sajjhe' dateng panyaked nako'e ajiya, reng se andi' usaha tahu bukkol ajiya sossa. Sossa se nyare enjhaman otang pole polana bannya' otang se ta' lonas. Jhuwalanna macet polana Pamarenta ta' maghi oreng ajhalan ka lowar. Reng wal-jhuwal bannya' notop polana rogi tada' reng melle. Bannya' usaha motosaghi palakonna polana ta' paju jiya. Pada bi' reng jhuwal tahu bukkol sossana. Sampe' sateya reng jhuwal tahu bukkol ghu' bada. Keng motor se ajhuwal la ta' bannya'. Bannya' motorra se ejhuwal ghabay nyerra otangnga.


Todhi' riyah alat se konco'en tajhem otabeh matah todhi' se serring e pasang ka ghegeng. Sala sittong alat se paleng awel se e guna'aghi bi' manossa, todhi' badha sekitar duwe' setenga jutah taon se lambe'. Awallah todhi' deri kajuh, tolang, ben betoh. La a bad-abad taon lambe', todhi' eghebey der tambegeh, perunggu, besseh, bejeh, keramik, ben titanium.Kabennya'an todhi' modern andhi' matah todhi' se tettep. Pola na a de-bhideh tergantung nagereh ben se aghebey. Todhi' bisah e guna'aghi cem-macemmah kabutoan. Pemburu aguna'aghi todhi' buru, tentara aghuna'aghi todhi' tarung ben kemah, reng adaki ngebeh todhi' se e sabe' e kantong. Badha todhi' depor se eghebey nyiapaghi kakanan.


Polanah kondisi WFH, kebhutoan amassak sajen atamba, male lebbi aman kocak eng kodhu amassak dhibik. Yeh, make kemampuen benne se jago deemmah, tapeh pagghun kodhu amassak dhibik, otabeh manasen frozen food otabeh kakanan beku. Marenah nyeling kondisi teflon se molaen semmoh lok genna bentok eng, kami nyoba nyareh panci alternatif se lok cuma multi fungsi ben lok ghempang a kelottak, tapeh kiah kualitasseh bhagus ben bisa ghebey amaen tenis meja--njek se ariah ngomongan. Marenah beberempah kaleh nyareh rekomendasi, saongghunah njek--saongghunah nemmoh polanah nyeling oreng laen ngangghuy neng Instagram, tebhenah molaen kenal Stein Cookware. Stein Cookware ajiah merek lat-alatteh amassak kadik panci, sutel, ben lat-alat laennah.


Air conditioning otabeh Ac jiah bisa ben kodhu e angghuy ghebey alat survival neng sittong situasi ekstrim ghebey reng oreng se ongghuen bhuto. Tapeh masalanah kenyataan setiah jiah kabennyak'an AC ghik e angghuy bik reng oreng se paleng lok bhuto neng toh bektoh se jheu deri kata ekstrim. Selaen jiah, sittong respon darurat se secara khusus fokus dek peleyan konsumer jiah secara lok e adhil rassanah lok demokratis ben makorang usahanah reng oreng neng jabaten kottah ghebey nyediaaghi fasilitas kesehaten ghebey publik. Pemerintah urban bisa ngalak beberempah langkah riah secara langsung ghebey ngebey sittong perubahan se ningkataghi kualitas odik neng kottah.


Entar ka kennengngan Jar-kalenjar anyar se bada e dhisa Ghulbhung kasta ban eman. Kastana ajiya ghun kennengngan tase' biyasa se bi' oreng epaviral. Tape emanna polana bakto entar ngatela' ghir sereng e dissa kotor sara ban bhungkana tenjhangnga bannya' kasrakas se akae' ka ramo'en. Engko' mon la ngatela' alam se eceptaaghi Allah kotor ban rosak reya seddhi sara. Banni wa-matowaa ban enga' se paleng bherse, tape areya la mapaddhang bannya' oreng se ta' sadar ban ta' enga' ka alam ban la bannya' karepbha dhibi'. Mon onton esare, tape ta' tao arabat sama sakale. Keng Alhamdulillah pola kalaban viralla kennengngan jiya bada reng-oreng se pelak bas aghabay ghalimpo' kaangghuy mabhender.


Sean seneng seneng amargha bede kabher bede lomba futsal antar kantor neng kotanah. Akhhira pihak kantor aberik bekto latian duwe’ minggu gebey sean, jaka ben kancanah se laen gebey latian futsal. Amargha mon menang lomba futsal olleh pesse ben liburan ke bali. Sean seneng ben berharap menang. Berawal derih olahraga se e senengih sampe dedhi olahraga lomba, sean, jaka ben kancana memfaatkan bektoh sebaik mungkin gebey latian ben kesehatan amargha tepak lomba tak sakek’ ben lemes. Jaka, sean ben kancana sela laen ben narenah e berih jemuh derih pihak kantor mare kuat mon latian ben bektok lomba emulai dhedhina para pemait kuat.


Es beghen jiah paleng nyaman mon e yenom yang-siang. Cuacanah medhureh se cek panasseh, sabbhen siang seenjek eng kodhu bedeh gher-seggher se bisa e konsumsi. Es jiah jewebhennah. Es beghen bisa langsung e yenom deri beghennah otabeh e sabek dek kennengan laen, misallah plastek otabeh gelas. Make reseppeh ghik en-laen. Bedeh se merri'in susu bedeh se aeng beghen asli. Keng mon aeng beghen asli, ampo e berri'in es batu ampo kiah njek. Tergantung deemmah seleranah. Neng pantai pesisir Bhengkalan, es beghen ghik jarang. Biasanah reng-oreng keng ajhuelen es biasa. Keng mon bedeh se nyuel es beghen. arghenah lok pateh bersahabat bik kantongah mored.


Apriyani Rahayu OLYlaher 29 April 1998. AJiah pemaen bulu tangkis Indonesia spesialis ganda putri ben ganda campuran teppak junior. E level senior, ajiah dheddhih pemaen bulu tangkis spesialis ganda putri. Atlet adere Tolaki jiah peraih medali perunggu ganda putri Kejuaraan Dunia 2018 neng Tiongkok ben Asian Games 2018 neng Jakarta. AJiah se olle medali emas neng Olimpiade Tokyo ben apasangan bik Greysia Polii. Delem karirrah dheddhib pemaen bulu tangkis, Apriyani toman apasangan bik beberempah pemaen kadik Rosyita Eka Putri Sari, Fachriza Abimanyu, ben laennah. Apriyani dhibik molaen alateyan bulu tangkis neng Jakarta teppak akhir taon 2011 neng Klub Pelita Bakrie.


Manabi atanyah soal resep soto Madhura kaula onengah neka, kakanan se pas ghabay jile se dhujen bumbu se padhet. rassah se peddis dhari merannah cabbih maghabay jile ampon ka obbher. resep Soto madhure neka komposisinnah antara laen engghi ka'dhinto : Cabbi merah, bheng pote, bheng mera, konye', laos, jeih, sa'ang, mereh, serreh,bhang buntok, bhang preh, jerruk peccel, bhang daunguleh, mecin, ban bhuja. Nah, dha' nekah, kadi lok nyamannah jhak palappannah ka'dhinto ampon ebbha' ban lok parlo eraghuaghin manabih soal rassah se ampon nyengga' e jhile ka'dhinto. manabih panjhennengan sadhaja se terro soto mera Madhureh toreh ghal engghal abadhi otabah melleh neng bharung daerah ottah Bhangkalan e seddhi''eng Stadion Gelora Bhangkalan. Nah neka soto merannah nyaman ban kasohor sara !


Mecah fiksi ajiah kegiatan nikmatin sittong ceretah se e ghebey bik seoreng penulis. Biasanah fiksi essenah ceretah - ceretah se ngeghemberin odik eng manossah ben andik alur ceretah se menarik. teppak mecah fiksi seseoreng bisa ngebayangaghi adegan - adegan se kejadien neng delem ceretah ben ngerassaen emosi se sesuai bik apah se kejadien e delem ceretah jiah. Mecah fiksi ngebey seseoreng bisa ngimajinasiaghi apah bhein se bedeh e delem ceretah, mangkanah aktivitas mecah fiksi riah e pamasok dek aktivitas kreatif. Selaen jiah mecah fiksi otamanah se sifatteh eskapisme bisa merrik hiburan ghebey se mecah. Marghenah ceretah - ceretah se ghempang e cerna bisa dheddhih hiburan.


E sateap wilayah tantonnah ghaduwan careta se daddhi kapercajeennah masyarakat setempat. Kita jareya daddhi oreng cokop ngga onenge tor bisa ajhaga sekap kalaban badha neng kennegannah oreng. Mana ibukota badha neng wilayah se rata rata jareya ngangghuy sistem adhat dhalam ka odhiannah, toreh sopajha kita bisa ngaregghein tor ajhaga pola tengka dhalam ngadep aghin reng oreng ka'dhinto. Cara se pertama manabi atemmoh toko adhat neka pa andhab. Senyatannah Lok Coman dha'toko adhat neng settong wilayah jyah bein, tape ka saloronnah panduduk se bedhe neng dhisah adhat kasebbhut. Pokokna se ejhaga jareya sekap ban tengka ghulinnah sopajha sasoai norma se ampon e jhaga tor elakoneh dhari jhaman lambannah.


Khotbah Jumat engghi paneka sala sttong cara nyampe aghin pesen tor nasehat aghama se esampai aghin sareng khotib ka jama'ah bhejeng Jumat ghabay tettep tawakkal ban ibada ka guste Allah SWT. Dhalem a khotabh jareya, khotib jareya e sonna aghin nadheg neng attas membar ban sareng suarah se faseh tor nyareng. Dhalem kotbah Jumat ghi' anonah ruah toman kulah ngeding suarannah khotib se nyaman ban adhabu kadhineka "Bharang sapah se lok olle, saongghunnah adhabu sareng dhabuwan se thoyyibah otabah sae. Amargha sareng kalimat thoyyibah ka'dhinto settong kabhagusan bisa depak sapolo ban sampek pettong atos kabecce'an otaba ghanjaran ban e selamed aghin sareng rahmattah Allah SWT". Masyaallah dhabunnah kulah.


Bulu tangkis riyah olahraga se ngegunaagih alat se bentuk'en bulat ben andik lung-bullung kaden jering tor andik gagang gebey tegghuk'en tanang, alat riyah ekenal raket. Bulu tangkis riyah bisa ekemaen duek oreng otabe duek pasang seng saleng alaben. Se etokol ngahhuy raket riyah nyamanah cock otabe shuttlecock. Bulu tangkis riyah bisa menang mon cock riyah bisa etokol pas labu neng kennengan tim. Lambek nak-kanak mon amaen bulu tangkis riyah bisa sampe 40-50 menet. Bulu tangkis riyah bisa elakone e delem ruangan otabe neng luar ruangan. Amaen bulu tangkis riyah bisa melebur dek ateh, mon kala maen bulu tangkis lok olle nasso ben se menang lok olle teggih ateh kiyah.


Nanen taneman e roma tabukteh aghebey muwah lebbhi ngodeh. Polana  oreng andhi' hobi akebbun andhi' bennya' kalebbie, sala sittungah bisah aghebey oreng awet ngodeh. Terros, apah hubungan akebbun so awet ngodeh?. Akebbun aghebey oreng maelang bhellis ben muwang rassah stress delem odhi'. Padahal stres ben rassah peghel riyah se nyebeb aghi otot se badha e muwah katarek ben aghebey oreng sajhen tuwah. Padahal deri omor sabenderreh ghi' ngodeh.Roma se andhi' taneman deri hasel kebhun aghebey roma lebbhi asri. Bernah ijo e taneman  amanfaat ghebey terapi matah. Salaen jiyah, akebbun bisah ngaselaghi udara se segger. Udara se segger kiyah bisah malancar ka nyabeh ben nambeih kadar oksigen secara alami.


Kurambiak asalla dari Sumatera Bara’. Bento’en lakar kene’, tape gham-ghaman tradisional reya dhaddhi karaddhu neng bannya’ kennengngan. Sampe’ dapa’ keya ka Naghara tatanggha. Bento’en senga’ kokona macan ban cara ngangghuyya reya kodhu teppa’ ka reng penter ngangghuy. Ekaangghuy ajaga dhibi’, gham-ghaman jiya bisa keya mabada loka se nyata ka dhibi’en. Keng mon sateya, maghersare Minangkabau segghut aghuna’aghi gham-ghaman jiya ghabay nabu’ ramo’ neng tegghalan. Tape gham-ghaman jiya keya ekennalaghi neng felem addhuwan The Raid se epoter neng bannya’ kennengngan neng Indonesia ban neng Negghara-Negghara lowar, se tatanggha’an bi’ Indonesia. Banne ghun urusan atokar malolo se kodhu elaban ngangghuy Kurambiak jiya. gham-ghaman jiya polana la biyasa eyangghuy maghersare ka re-saarena. Senga’ conto se ekasebbhut neng ada’. Eghabay nabu’ ramo’ ghunan.


Atorok dek penelitian taon 1886 oreng binek ngalak aeng belluk sampe sepolo kaleh sabbhen areh deri mesin kompa aeng, somor, otabeh sombher aeng. Proses akombe kelambhih kiah ngebey lessoh kiah ben nyita bektoh, e molaen deri ngorbe kelambhih sampe nyikat tong sittong, marenah jiah kelambhih ghellek e dhurmas. Teknologi alat ngombe kelambhih berkembang bik beberempah tahapan ajiah e molaen bik e temmonen mesin se e ghebey deri kajuh tapeh lok bertahan abit polanah bennyak kendalanah, selanjutteh e ghebey mesin se e ghebey deri bahan logam male bisa mettek apoy deri bebenah mesin tebhenah bisa ngangak'en aeng selama proses kombenah berlangsung.


Ayoh tan taretan sadhajah meyos ka pasar rakyat. E ka'dissah sampeyan bisa ngoladhin pan saponapan kakanan madhura se terkenal. Salah settongah Bebek Bengal. Bebek bengal ka'dhinto ampon kasohor lastrenah dhari bebek Sinjay. Kabadha'an Bebek bengal ka'dhinto aberrik bharna melannah karakter epon duh cek nonjollaghinnah reng Madhure. Rassah epon tak parlo e raguaghin pole. Ghaduwan acem-macem rassah ban bharna na kakanan e ka'dissah. Bebek Bengal la ampon kasohor sa polo Madhura. Melannah dhari paneka, abdina ngajeg tan taretan sadhaja meyos ka pasar rakyat ka'dhinto ban melleh tor ngarassaagin bebek Bengal madhure. Toreh tan taretan., jha' sampe' kalep ngajeg kaluarganna adha'ar bebek Bengal.


Mon hedeh terro entar nikmatin keindahan, budaya, kuliner, ben suasana se nyaman ben tenang, deteng bhein dek Jogja. E dinnak hedeh bisa nikmatin kabbhi hal menarik ben lebur, Molaen deri kegiatan-kegiatan ben pertunjukan budaya, aktivitas seni, wisata alam, sampe wisata kuliner. Bedeh pantai parangtritis se termasok pantai terkenal neng Jogja ben bisa e detengin ghebey nyeling pemandangan alam. Serta bedeh kiah taman-taman akadik Taman Jombor, Taman Sari, ben en-laennah. Jogja ajiah kennengan se paleng teppak ghebey hedeh mon terro nikmatin preien se nyennengin ben berkesan. Dheddhih jhek ragu pole, dhulih deteng dek Jogja ben nikmati kabbhi keindahan se bedeh e dinnak.


Tang ebok jiah keren. Kabit lambek andik mesin cuci tapeh mesteh lok toman e angghuy. Ternyata marghenah mesin cucinah rosak. Eman ongghu lakar. Le mareh bolak balik e pabeccek, ngatoen tokang dek roma, malah pagghun rosak pole. Nyeling jiah engkok sampe ngarep bisa melleaghi tang ebok meisn cuci se bhagus, se sittong labeng bhein male langsung bisa e pengering, tebhenah kelakoannah ebok neng roma bisa sajen dhiddhik. Engkok ngarep sarah bisa deiyeh. Tebhenah engkok terro alakoh ben legghis olle geji, andik pesse dhibik ben bisa melleh apah bhein se bisa e belih ghebey tang ebok ben tang bapak se e kampong.


Sapah se tak kenal ka Monas? Kabbhi oreng Indonesia corak taoh ka Monas maskeh tak kabhi oreng toman entar langsung ka Monas. Kelanjhenan dheri nyamah Monas riyah Monumen Masional se la ebangun dheri taon 1975. Tegghinah monas andik 132 meter ben ning ujung puncak Monas bede lapisan emas. Monas riyah e rancang moso arsitek  Friedrich Silaban ben Sudarsono. Bangunan monas riyah bede ning jhelen lapangan Merdeka, Jakarta Pusat. Semmak moso Istana Negara ben Masjid Istiqlal. Monumen riyah e bangun ghebey a peringataghi perjuangan oreng indonesia ghebey memerdekakan naghereh.  sampek satiyah monumen riyah pagghun rammih e dhetengih oreng dheri seluruh Indonesia. Biasanah oreng se berkunjung riyah bekto liburan sekolah pas nompak bis rajeh.


Mon ning Islam, bedeh se nyaman bhejeng Jumat. Oreng biasah ngocak riyah Jumadhen. Ariyah bhejeng ning siang arrh se ghun e lakonik oreng lakek. Bhejeng riyah ghebey reng lakek hokommah wejib. Ben koduh e lakoning jamaah ning masjid. Biasanah sabellun bhejeng bedeh kotbah jumat ghellun se e sampeaghi moso ustad otabeh imam bhejeng. Bhejeng riyah andik duwek rokaat. Mon reng binik hokommah sunnah mon abhejeng jumat, tapeh e utamaaghi mon bhejeng dhuhur bhein ning roma. Sonnanah reng lake mon alakoah bhejeng jumat riyah koduh mandih ghellun sabrlun abhejeng, teros wudhuh moso anghiy klambih se rapi. Pas aghuy parfum otabeh wewangian mon andik. Sonnah kuyah mon reng lakek ngettok kokoh sabellun bhejeng jumat riyah.


Mun nak kanak kene` jhaman sateya neng dhisa ben kotta bhidhe. Mun edhisa gi` bisa ekoca` raket. Maseh nak kanak bede se nguso`an, tape ghampang akorra, pera` bhutoh sakejjhe` la langsung nyanto ben amain pole. Coba mun reng raja, mun ta` paraddhu la nguso` tager arean sampe` bede taonan ta` nyanto. Padahal nak kanak ruwa kan ta` dewasa etambhang reng dewasa. Pekkeranna gi` soal amain malolo ben kasennengan ben kanca. Ta` ngarte odi` se sara, bhender ben salah ye kiya pade ta` taona. Mun dari kene` la biasa bannya` kanca pas ampo lebur ka kanca, bhakal rajana katoro`an sifat se nga`jeriya.


Sepak takraw ajiah tanding antara 2 regu, e dimmah masing masing regu essenah tellok oreng. Setiap pemaen ajiah andik tugas bik dhibik edeng e delem maenan, ajiah tekong, killer, otabeh feeder. Posisi tekong bedeh neng ter bunter e tengnganah lapangan, mon killer ben feeder bedeh neng bun kacer ben kangannah lapangan semmak eng net. Masing masing peran pemaen sepak takraw jiah nentoaghi tugas ben peran selama pertandingan. Tekong jiah tugasseh ngelakonen servis ghebey ngawalin permaenan. Killer jiah tugasseh ghebey ngekseskusi serangan dek lapangannah laben ben ngeblokir bal teppak bertahan. Feeder jiah kodhu andik kontrol otabeh penguasaan tegghi dek bal ben merrik ompan se ghempang e eksekusi bik killer.


Asapedaan sateya ta` pera` e sennengnge nak kanak kene`, tape se ngode sampe` oreng se la pensiun dari kalakoanna biasana sampe` endi` komunitas asapedaan. Macem sapeda se e angghuy ye sapeda ghunung. Ben kennengan se e tojhu biasana daerah ghunung otabe se jarakna begh jhauh. Asapedaan riya enteng aslina, tape bisa dhaddhi berra` mun nompakna depa` ka jarak se jhauh. Para` kabbhi oreng ye tao nompak sapeda. Paleng nyaman ghu lagghu otabe sore. Ye pera` ghebey pokok mello marelah, ta` usah re` berra` enga` oreng se noro` komunitas asapeda. Mun biasa e angghuy meddal sokona bisa maenteng ka be` ta` ghampang sake`. Se endi asam urat otabe kolesterol bisa ngorangi mun biasa nompa` sapeda.


Selaen Taufik Hidayat, pemaen rekket bine' engko' senneng ka Susi Susanti. Oreng bine' se pada bannya' andi' piala neng Indonesia otaba neng dhunnya. Susi dhaddhi reng bine' tong-settongnga se bisa merri' bannya' peleyan ka reng bine' neng Indonesia. Masalana, bakto jiya lakar ta' bannya' reng bine' se bisa atampil otaba kaloar dari kandhangnga ngala' jhalanna dhibi' neng odi'en. Banne ghun neng olahraga rekket, pada ta' bannya' reng bine' se amaen. Parkarana polana ekoca' ne'-bine' se la biyasa kennengngenna areya mon ta' neng dapor ya neng kasor. Poko'la bannya' epadhaddhi patoghuna roma. La Susi areya dhaddhi bukte jha' reng bine' reya andi' peleyan sennengnga bang-sebang. Jha' sampe' bada reng bine' ghi' arassa ta' bangal polana bannya' oreng ngangghep reng bine' reya ta' bisa pa-apa.


Raket tenis riyah andik rakettah khusus benne ngangghuy raket bulutangkis meskeh bentuk'en parak padeh kaden raket bulutangkis. Raket tenis riyah lebbi rajeh apapole neng begiyen  chetakkah. Raket tenis riyah lebbi berrek mon ebendingagih bik raket biasa. Mon mele raket tenis riyah kodhu se pas kiyah neng begiyen guk-tegghuk tanangah. Okorannah chetakkah raket tenis riyah sebending bik degghik kakowaten tokolan se ehaselagih, deddhih maken berrek raket tenis jiyah haselah tokolan tenis kiyah makin genteng. Macemmah raket tenis riyah bedeh se oversize se andik chetak raket rajeh ben bedeh pole jenis se mid size se edimmah okorannah chetakkah raket riyah lebbi kennek deri se oversize.


Ben arennah ramah sareng ebhu jaruah manabi a bhejeng malem jareah reng bhereng ban a makmom jaruah. Nah, ramah toman a dhabu manabi abhejeng malem jariah lakar bennya manfaattah dha' kaodhi'an sala settong sareng se kobesah bhakal e patenggieh drejeddeh dhari se laennah. Allah bhakal a berri' kaodhi'an se lebbhi sae. Kaodhi'an se lebbhi bhagus ban masa depannah lakar la eator sareng guste Allah. Masalah rejekeh jha' kobater dhabunnah Allah, seng penteng sadhajan neka tekon ban yaken manabi ALlah SWT jariah merri' katantoan se lebbhi sae sarah. Allah ternyata mukteaghin se paleng e kaperloh manossah ban aneka daddhi jahalan se sae ka'adha'eng. Ban jha' kobater sareng kabadha'an kita dhalam hal napah bein.


Kabhutohan cairan tiap oreng riyah biasanah en-laen. A ghentong moso berre'en bheden ben benya'en kalakoan se elakonih delem saareh. Ning oreng rajhe, kabhutohan aing pote bedeh ning angka 8 gelllas bhen areh. Ariyah padeh moso 230 ml otabeh total 2 liter bhen areh. Selaen dheri nginoman, oreng bisah kiyah olle asupan cairan dheri kakanan. Asupan cairan dheri kakanan riyah biasanah 20% persen dheri kabhutoan arean. Cairan dheri kakanan biasanah deteng dheri we'-buween, sayor engak sayor sop otabeh buwe semangkah se andik 90% kandungan aing.Maken cokop kabhutoan cairan oreng, semaken bhegus polanah oreng jeriyah bisah majheu dheri dehidrasi se madheteng benyak penyaket.


Arapah kita kodhu nonton film se legal? Polanah kalangsungan indutri film indonesia sala satiiongah bede ning peran penonton. Cara oreng ghepeng apresiasi pekerja film riyah bik nonton film se legal. Biasanah ning situs-situs legal riyah andik sistem akeamananan se la bhegus. Apapole mon e maksod riyah keamanan data dhibik. Mon nengghu se ilegal, benyak potensi laptop otabeh hp seeanghuy riyah bisa kenning hacker. Ning kennengan film legal riyah biasanah ghun nyediaaghi ning situs film se andik kualitas HD bhegus. Bede kiyah aplikasi se aghebey moso rating film. Dhedih kita bisah mele nyongok film se andik rating berempah. Rating riyah maghempang dhek se nengguh apah film riyah bhegus apa engjek.


Paleng bennyak ben rammeh perusahaan riyah bedeh neng Jakarta. Margenah ibu kotta negereh tentonah Jakarta riyah ebbelk ben perusahaan ben bennyak oreng se alakoh neng kassah. Tak jarang mangkanah neng jakarta riyah macet apapole mon bektonah oreng mangkat alakoh ben oreng mole deri kantor. Padahal neng Jakarta riyah wes bennyak tol se ebangun gebey ngorangeh kemacetan tapeh macet riyah pagghun beih. Setiyah neng daerah Jabodetabek bedeh KRL (Kereta Rel Listrik) se oreng alakoh bennyak numpak riyah gebey mangkat alakoh. Oreng se alakoh neng kotta rajeh kaden Jakarta riyah biasanah mangkat deri lagguh pokol lemak teros mole pokol lemak sore, ariyah gilok mon beddeh lembur kantor molenah bisa sajjhen malem.


Sekilas, ngedkai ghunong lakar dheddhih aktivitas se ngebey cek lessonah ben korang amanfaat. Mon ghik bedeh oreng se mekker deiyyeh, berarti hedeh wejib merrik paham beberempah alasan arapah ajiah kodhu nyoba ngedaki ghunong setiah kiah. Polanah ngedaki ghunong jiah bisa ngebey pekkeran lebbi fokus. jalur ngedaki ghunong se terjhel bik dhek teddhek eng se bisa bein ghempang longsor otabeh medan se lecen polanah mareh keojenan dheres mesteh maksha hedeh ngelebetinnah bik fokus se pol. Medan medan kadik jiah kiah lok kerah merrik hedeh kesempaten gehbey ngalihaghi fokus polanah bahaya se bedeh e budinah. Ajiah se bisa ngebey hedeh ngelatih fokus dek sesuatu, kanak!


Kabiasaan oreng dhisah melanah sadhajana e paparaghin kalabhan oreng se alakoh dhalem ban neng loar ruangan neka laen. Pan saponapan hal se maghabay neka laen ghi sala settongah jareya mekkeren oreng se alaoh neng kantor kalabhan oreng se gaduwan usaha jyah bennya'an oreng se alakoh neng kantor. Melanah manabi oreng se alakoh neng kantor penghaselannah pagghun tor pancet se neka sasoai aghin sareng abit kalakoan, jenjang pendidighenneh ban salaen epon. Manabi oreng dhagang ghi laen pole, kalabhan reng dhagang neka senomer settong jareya menteng aghin kaontongan se bhakal e kaolle sareng se ajhuel ban la ampon termasok bitongan se bendher.


Manabi lamba' jhaman kulah asekolah jareah lakaran dhujen awel juwel kan neng roma. Ajuelen jhajan rentengan jaruah bann ngaselaghin sarah manabi ajuel neka. Sebab kulah rassannah jareah lakaran duh cek sennengah manabi awel juwel jeh. Kalabhan dhari paneka bhakto kulah ajuelen se anyaman bal balan coklat se dhari gaben ruah kanak lajuh e pemassak ban bannyak se senneng tarotamannah neka nak kanak kennek. Akherrah neka kan kulah cek sennengah sarah manabi awel juwel jareya, daddhi bannyak reng melleh ban akherrah lares. Ngebey epon cokop ghampang, bahanna keng sekuet gaben, susu coklat sareng meses bisaos. Aneka la paste neng sennengah nak kanak sarah sebab manes rassannah.


Kipas angin le e temmoen bennyak taon lambek ben le e angghuy bik beberempah neghereh e dhunyah akadik bhengsa Mesir, Yunani, Roma, ben Cenah.. Teppak masa jiah kipas angin andik bennyak macem ben fungsi. Kipas angin pertama e temmoen sekitar 4000 taon lambek neng sittong makam raja Mesir se nyamanah Raja Tutankhamen se e gali neng taon 1922. Fungsi deri kipas angin se e temmoen neng Mesir teppak jiah ghebey alat upcara aghemah, tebhenah sittong kipas angin jiah bhereng se sakral nilaiyeh. Kipas angin kiah lambang kekuatan raja. Bedeh 2 bigghik kipas angin se e temmoen neng makam raja. Sala sittongah ghuk tegghuk eng e lapisin bik emas ben e ghebey deri bulunah burung onta.


Kadhineka manabi terro onengah anapah dhapor ebhu kaula bhan areh rapi ban jarang kotorrah makeh lastareh amassak rajeh. Se pertama, ebhu kulah selalu disiplin merse'en dhapor sabbhan bhakto. Se kaduwe', ebhu kaula lok bettah sareng kotor ban tak rapi meste selalu e berse'en. Se katellok, cita rasannah ebhu sareng kaada'an roma lakar eperatenaghin ban lok kengeng compok nekah dhalem kaadaan se leccek, akalakrkaran ban akadhi kapal ancor jariyah. Lagguh lastarennah sobbhu, ebhu ampon la amassak sadhajannah sarabhan lagghu, lajuh eberse'en. manabi sore eberse'en sadhaja roma neka. Ebhu lok poron a tegghu'' potrennah manabi ngoros roma. Pokok ebhu oneng sadhajan salera se sae manabi orosan compok ban pikakassah tarotamah dhapor epon.


Se paleng senneng soal nanem kembang otabe tombuwan laenna neng keluargana engko` riya tang Bapak. bhan are biasana nyeram pera`sakale. Panengnga kabnnya`an taneman se kuat ka are. Tang Bapak jhet senneng ka tombuwan, apapole mun e olah dhaddhi kakanan. Misalla ghangan tarnya`. lambe` sabellunna bengko` epateppa` bede anggur, penisilin se ghetahna bisa e angghuy makerreng loka. Bede kiya marongghi ben pao. Tape la panengnga bannya` ghellu kembhang e bengko dhadhina epaspas bhungkana se ja raja. E bengko sateya pera` bede taneman se bede neng pot. Ne` kene`. Mun kembhang bede kamboja, kaktus, eporbia, kembhang desember ben bede pole bannya` lah.


Engkok bisa molaen deri beberempah aktivitas se adiktif neng luaran dissah ben bennyak deri jiah lok pateh bhagus ghebey kita. Tapeh sudoku jiah bedeh neng antarannah se e kecualiaghi. Ghebey pembuka, setiap oreng jiah bisa amaen game; nak kanak, oreng tuah, sapah bhein se andik penglihatan se bhagus. Kebhelikannah deri kesan pertama, sudoku lok merloaghi kemampuan matematika, kecuali kemampuan taoh 10 angka dek adek. Pekkeran dheddhih aktif selama amaen ben adek se ngocak ajiah jhubek ghebey hedeh. Ajiah le secara saintis kebhukteh jhek amaen Sudoku minimal seareh sekalean bisa ngorangen resiko Alzheimer. Selaen jiah sudoku kiah bisa ngorangen resiko demensia.


Alat pamangghangan jhuko` se nyaman sateya ben ta` parlo mok emok ye ngangghuy arang biasana ngangghuy teflon otabe khusus se bisa e sambi kadimma-dimma enga` acara ngalencer bhareng keluarga otabe bulan madu. Tape soal rasa se saongghuna ye gi` korang. Lebbih nyaman mun angghuy bahan alami enga` arang contohna. Arang pas e obbhar ngangghuy apoi bi` ekeppai. pajhet malarat ben muana abe` dhibi` kecco bi` bau arang. Tape ye jhe` salah mun dari rasa ben aromana kobassa ongghu. Sara sakone` ta` masalah, se penting nikmat rasa ben aromana ruwa se aghebey oreng bisa nyimbu li baliyan. Tambe sara proses aghebeyye, biasana tambe nikmat rasa khassa kakaknan.


Razer Edge areya perangkat tegghu'an en maenan adhasar Android se ghi' kaloaran anyar. Perangkat reya egharap epapada bi' smartphone. Razer Edge adhasar Android kalowar dalem video se esaba' bi' PBKreviews. Tape bannya'  se mabhidha perangkat ajiya bi' smartphone. Razer Edge ta' andi' kamera budi.  tape Razer Edge andi' settong kamera se bada neng ada', neng engghir ereng lanjhangnga layar. Ghunana ekaghabay otaba eyangghuy mereng. Baca keya: Razer Edge 5G Handheld Gaming da' kaada'en se ngangghuy 5G, iyya' spesifikasinya Razer ngennalaghi Game Controller iPhone Kishi V2, arghana sajuta'an ban esse kartuna egharap ghabay bundhu'en nanoSIM dan microSD. Perangkat khusus jiya areya ghun amodel Wi-Fi mlolo.


Ta` pera` alat tradisional, alat se canggih bhutoh perawatan kiya. Bede beberapa cara aromat alat olahraga se anyar. Pertama mun bede bagiyan tegghu`an angghuy alkohol mun terro bherseh ben maelang bauna, bisa e semprot misalla. Bauna riya biasana panengnga bannya` pello. Kaduwe` pareksa bagiyan poros otabe as, ye ruwa mun etangale kerreng langsung berri` oli ma` le pagghun bisa ajhalan. Katello` tengghu bahantalan se biasa e angghuy ghebey berka` otabe ajhalan mun begh sara angghuy ajhalan otabe berka` langsung berri` pelumas. Kaempa` tengghu bagiyan lengen se aghebey ngayun, biasana oreng loppa abherse`ena`a, bherse`e ngangghuy pelumas se bentuk pasta. Ye ruwa jhe` loppa aromat bharang larang enga` alat olahraga.


Cora’ mon kake dateng ka Papua. Kake kodhu rassae otaba ngeba le-olle se dari Saghu. Jhajhan Saghu reya andi’ rassa se bannya’ macemma. Ecampor bi’ kenari, kaju manes, kacang tana, ban cengke amerri’ rassa Saghu reya ape-tampe rassana. Maske abak ghali mon ekekke’, jhajhan jiya langsong leddhu’ neng dalemma colo’. Senga’ rote kerreng, jhajhan reya kodhu ekeba mole mon kake dateng ka Papua. Kake paleng la pagghun terro melleya ban abaliya pole ka Papua monla mare ngakan Rote Saghu jiya. arghana ta’ sabarampa keya. Moda mon ghun jhajhan se lakar bannya’ temmona neng Papua jiya. kake kodhu nyoba ban melle ma’le bisa rassae jhajhan se bada neng Papua jiya.


Oreng se ghi' buru amantan biasanah romanah ghi' kosongan. Aruah arapah mon oreng ngado konjhengan biasanah essenah peralatan depor. Abek berre' mon melle kabhi alat depor delem sittong bektoh. Biasanah oreng mele nyecel polanah arghenah se abek larang. Aroyah perlatan depok se paling penting se bisah ebellih kaade'. Kompor gas ariyah ce' pentingah mon terro amassa' ah dhibik. POlanah ade' alternatif lain se lebbhi mode deri andik kompok gas. Se kaduwe, magicom. Magicom maghempang ghebey a tanak nase'. Se katello' set panci ben sutil. Tak osa melle se larang. Cokop melleh se paket olee benyak ben arghenah tak pateh larang, sambih nabong ghebey melle se bhegusen.


Cedera bisa e kategoriaghi dheddhih beberempah macem, bedeh cedera ringan sampe cedera serius. Ghebey upaya delem ngehindarin cedera, sebaikkeh seghilok eng ngelakonen olahraga, lakoen ghellun pemanasen. Ariah fungsinah ghebey ngelenturaghi ben ngerileksaghi otot otabeh tolang. Se pertama jiah bedeh cedera hamstring. Hamstring ajiah otot se ebdeh e pokang begien budih. Cedera riah e tandhein bik rassah nyeri e begien poang se e sebabaghi polanah otot pokang terlalu lessoh, ben korangah pemanasan seghilok eng ngelakonen olahraga. Cedera riah biasanah e alamin bik pemaen bal. Bedeh kiah cedera se e sebabaghi bik bennyak hal, akadik pergelangan sokoh terkilir. Ariah bisa polanah kornag pemanasan otabeh aberkak e permukaan lok ratah.


Lambhak bhakto kellas 1 SMP kulah neka e pakon soro noro' lomba lari polannah gesset sarah manabi a lari ban la ampon kebiasaan. Bhakto re sore jareya kulah neka mangkat ka Stadion ghabay a lari. Biasannah kulah angkat nompa' naksi ruah ghan 3000 ka Bhangkalan kottah, namong biasannah kulah lakar la a biasa lari sampe' lon alon. dhepak neng lon alon jareya kulah a latean ghellun ngangghuy timer jaruah lok dhen bedenan. Lajuh san la olle 15 menetan san la ampon pemanasan kulah biasannah ambu sakejjhik maloros ora' pas marennah nekah lanjut sampek saketar se jaman nekah se aberka'. neka salah settong olahraga neng sennengan kyah tor ghampang, keng coman a lari.


Sempetaghi hedhe ghebey apede. Apede jiah benne keng cuma ghebey noronaghi berrek bhedhen. Pentingah apede jiah ghebey kesehaten lebbi deri jiah. Apede jiah gerak bhedhen ghebey nguataghi otot ben tolang, serta nyehataghi abek. Apede bisa hedeh lakoen dhibik e antaranah akadik aberkak, arenang, asepedaan, otabeh ajhelen cepet. Ben mon apede se e lakonen bik oreng laen jiah misallah akadik amaen bal, bulu tangkis, tenis mejeh, ben ghik bennyak pole. Apah bhein bentok apedenah, ajiah bisa ngaktifaghi kabbhi anggota bhedhen se merrik manfaat secara fisik, mental, ben lanjheng omor. Lok terkecuali manfaat manfaat laen kadik ngebey kolek sehat ben glowing, misallah.


Alaen ceretanah teppak eng amaen. Annisa sang le olle bal basketteh langsung entar dek lapangan absket se teppak jiah neng ghir pengghirreh bedeh nak kanak arapat otabeh alakoh apah, Annisa lok taoh ben lok peduli. Annisa amaen basket kedhibik cek asikkeh. Ajiah memasok bennyak kaleh dek ring. Sampe sittong oreng dheng bedheng mesemmak Annisa ben ngalak bal basketteh. Oreng jiah langsung memasok dek ring ben masok. Annisa se ngejhit pas langsung yap siap nerema'ah bal tapeh basketteh e tegghuk bik oreng ghellek. Oreng ghellek se ternyata ketua OSIS ngocak'en Annisa polanah ngeganggu rapat proker OSIS neng lapangan. Annisa tebhenah adentek sekejjhik agghik male rapatteh mareh keadek.


Manabi ca'en kulah jareya, pan saponapa oreng lakaran lok bisa ghaduwan moslehat manabi terro daddhi pedaghang. Melanah pastenah jareah badha pan saponapan oreng se lok koat mentallah daddhi dhagang se rajeh jareah. Napah pole ghi, pedhagang jyah mon ang kulah resikonnah rajeh namong hasella jughan rajeh kyah jha' melala. Pan bileh neka, ramah kulah toman roghi sampe' poloan jutah. Namong san le mareh dha' neka, kaontongan jareah moncol pole, melanah ramah ghaduwan polongan se sae, ban bannyak jareya ontongah paneka daddhi investasi se rajeh. Daddhi pesse neka a poter lok coman ka settong penghaselan bein, namong bannyak sarah jareya hasella.


Apasa ejhalane bhan bulan Pasa. Sakabbhinna oreng islam dhingla dapa' ka bulan Pasa, areya kodhu otaba wajib apasa. Mon reng bine' biasana bada ta' apasana marghana dateng kotorra. Mon reng lake' ya wajib da' ka oreng se la cokop omor otaba la bhallik. Apasa areya ghun jaga colo' otaba tabu' ma'le ta' ngakan kakanan dari mare tarhem, sampe' maghrib. Monla adan Maghrib amonye, wajib hokomma ka oreng se apasa dhuli ngakan. Mon ngakan, neng hadis, ta' olle nya'-bannya' otaba kennyang ghallu. Ma'le mon abhajang trawi ta' sake' tabu' otaba eberri' sengka ka masjid bi' bhadhanna. Monla sengka', pas ta' olle ghanjharanna abhajang trawi.


Macah riyah kegiaten se sering kita lakonih hampir sabhen areh. Kita macah majalah, koran, buku polanah macah kita bisah taoh bennya' informasi. Tapeh e jheman satiyah, bennya' oreng males macah mala bennya' oreng se ngabai aghi pengumuman otabeh informasi polanah males macah. E era modern satiyah oreng molaeh malas macah polanah informasi bisah e kaolleh kalaben ajhelling otabeh ngedingaghi padahal macah riyah ce' pentingah polanah mon kita ta' taoh macah tantonah bennya' hal se ta' bisah e lakonih bi' kita. Deri macah kita bennya' sarah ngaolle manfaat nga' ningkataghi intelektual, ngaolle pengetahuan odhi', andhi' carah pandang ben pekkeran se luas, bennya' kosakata, ben bennya' taoh informasi se badha e dunnyah.


Mon profesi "food stylist"  la molaeh populer e luar negeri sajheggeh beberapa taon lambe', e Indonesia ghi' sakone' se acabbhur ka dunia riyah. Sajhen pesatteh perkembangnah bisnis e Indonesia delem beberapa taon terakhir, jasanah food stylist sajhen bennya' esareh. Sayangah ghun sakoni' oreng se deddih profesi riyah e Indonesia. Bennya'en proyek se aghebey para food stylist ghimeng naremah orderen. Sakeng bennya'en ben se agelutih profesi riyah ghi' sakoni'. Pengaselnah food stylist fantastis sarah e Indonesia. Tergantung rajenah proyek, 1 video bisah e argeih sampe' ratosen jutah. Kalakoan riyah jhellingnah cokop ghempang, tapeh aslinah padeh butoh tingkat ketelitian kiyah sopajeh hasil foto otabeh video bhegus sarah.


Nino e soro bininah ka pasar melleh tomat. Bininah nino tak abele mon tarnyata bede benyak jenis tomat, bede tomat chery ben bede tomat se biasah e kaghebey sayor. Nino mangkat ka pasar nyambih motor, polanah roma nino moso pasar mak-semmak. Depak ning pasar Nino markir motor ning parkiran pas masok ke delem. Ning delem nino ajhelling benyak oreng se ajhuel cem-macem, engak dheging, sayor, pakan manok, perabot, sembako ben se laennah. Nino pas ambu dhe' sittong toko se ajhuel benyak sayor. Nito atanyah ka se s jhuel mon melleah tomat. So se a jhuel, nino e tanya aghi, melleah tomat apah?. Nino posang polanah bininah tak abele mon tomat bede benyak. Akhirrah nino melle tomat chery se bentuknah nik-kinik


Tang gutteh riyah alakoh neng Malaysia deddhi TKI, tang gutteh riyah pola bedeh mon le segemek taon alakoh neng dhissah, ben rang-rang se mole dek Mdhureh otabe Indonesia kadheng lemak taon sekaleh otabe pettok taon sekaleh. Setiyah riyah tang gutteh preppak'en mole dek Medhureh, ngenep dek romanah ebok'en se ediimmah ajiyah tang embah. Mompong molean engkok entar dek tang gutteh terro amaen ben pola bedeh le-olle gebey engkok. Teppak neng romanah jiyah, tang gutteh teppa'en ngakan lopes, kocak'en lopes jiyah lokmbedeh neng Malaysia, aherrah engkok eyajek ngakan lopes kiyah polanah gellek lakar melleh bennyak. Lopes jiyah melle neng pasar, emelleagih ebok'en tang gutteh.


Terro metoronnah berek bedhe seaman ben sehat? Gempang caranah, bisa a diet kelaben ngakan kormah. Buwe kormah mun e kakan kelaben cara sependher bisa metoron dek berek. mele buwe kormah bisa e kakan ghebey salah settong kakan mun terro ghuk-ghengghuk-ah. Mele kormah polanah kormah jaih e yangghep saa settog kakan sebecek. Selaen jiah kormah andik benyak maanfaat. Sala settong manfaattah bisa ajegeh dek kah kolesterol ben bedeh kandungannah lemak e dellamah. Mangkanah arapah kormah bisa a bentoh metoron berek. Selaen jiah, kormah bisa mededdhi aghi tabuk a rassah kenyang deddhi bisa ngorangin ngakan kakanan selaen Deddhi ayok jhek takok ngakan kormah!


Sadhajana oreng terro Madaddhi Bhakto loangah neka se manfaat. Kadhineka caranah manfaataghin Bhakto Luang seblaen dhari se esebutaghin sabelmah, antara Laen : Molaen ajher mecah buku sa are 15 menet, Ajher skill anyar akadhi bahasa internasional SE lebbhi intensif pole bhaktonnah, Noro' acara seminar ban ajher hal se anyar aghabay bangun relasi sareng Reng Laen, sareng pabecce' Kabiasaan ibadannah ka ajunan. Cara-carah ka' dhinto manabi e lakone ban are otabah sampeyan neka tekun tor ghunongghu. Insyaallah Bakkal badha manfaattah saterossah, Lok Coman ghabay panjennengan dhibik namong badhi Reng Laen jughan. Konci dhalem kasoksesen nekah badha duwa' engghi  ka'dhinto konsisten sareng sabbhar.


Salaen Messi ye engko` a idolaaghi kiya Ronaldo. Mun ronaldo benni paningnga cara amainna e pertandingan bal balan, tape kelomananna se engko` senneng, jarang bede atlet se ce` lomanna ben perhatian ka masyarakat se ekening musibah. Contohnah sampe` nyombhang pesse Rp 27,5 miliar ghebey Palestina. Pesse berempa jeriya coba`. Jeriya bhai mun ebhandhingaghi bi` hartana kabbhi ye pera` sakone`. Tape mun nyombhangnga sajariya ye ce` lebbihna ghebey kabhutowanna rakyat Palestina. Ongghu mun bede 10 oreng atlet se enga` Ronaldo, ta` loppa asokkorra, bhakal ta` kakorangan oreng se ta` bisa ngakan ghebey ngakan. Tambeh loman, malah etambei bi` Pangeran. Sateya bhai Ronaldo la e belli ben klub Al Nassar Arab bi` regghe bajaranna Rp 3,3 triliun sataon. MashaAllah sangar.


Mun entar ka kennengan gym, bede salah settong alat senyamana sapeda pagghun. Sapeda riya eghunaaghi mun oreng ta` minat otabe ta` sempat nompa` sapeda biasa. Lakona ye enga` sapeda biasa pera` nengenneng e kennenganna ta` ajhalan. Nyaman ongghu jhaman sateya oreng ta` parlo nas panas e luar bengko ghebey olahraga, cokop endi alat gym nga`riya la bisa kaluar pello. Tape ye biaya entar ka kennengan gym biasana ye pendhenan lah, etambhang nompa` sapeda biasa. Pera` abe` nyaman ta` parlo medal ben arassa jhalan se ta` nyaman mun e luar ruangan. Manfaatta ye pade bi` nompa` sapeda biasa, latih ora` lengan tangan ben lengan babah soko.


Nase' jhajan sala sittong sala sittong nase' khas Madureh khususseh e Pamekasan. Lambe' kakanan riyah e yedder gu-lagguh bi' oreng eghibeh ngangguy tenong. Nase' riyah sabenderreh para' pade'eh so nase' campor. Tapeh camporan jhuko' se khas se aghebey nase' riyah agheressah bhideh. Tellor ngangguy bumbu kare pote, dheging empal se kerreng, kentang ghuring, dheging ben cengi deddih camporan se otama e nase' jhajan. Maskeh ta' ngangguy ghuleh, nase' riyah andhi' cita rassah se kowat. E tambeih beddenah benni ngangguy pereng tapeh ngangguy deri deun jheteh. Hal riyah aghebey tampilnah nase' jhegung lebbhi raddhin. Argenah kiyah lumayan mode deri argeh 8 ebuh sampe' 15 ebuh tergantung campornah ben porsinah.


Reya bannya' lakar elakone bi' na' kana' ngoda se lakar dhibi'en rowa ghangghu'. Oreng bannya' keya se sukse marghana ghabay usaha kene' tape hasella raja. Mon neng romana andi' cokop kennengngan ban lebar ghabay so' maso'en motor otaba honda, arowa bisa mokka usaha merse'e motor otaba honda. Ajiya ghun nyadia'aghi aeng bannya' ban sellangnga. Sabun ghabay merse'e ban la ellap. Jha' kaloppae keya berri' mennya' se mangernyabhan ka motor otaba honda. Bi lebbi romana e pengghir jhalan. Arowa ceppet pajuna. Polana seteya rowa kan bannya' oreng sengka'an dhing soro merse'e hondana dhibi'. Pada bi' engko' keya dhang kadhang rowa mon merse'e rang bharang haha.


Ta’ ghenna’ mon acaca Betawi ta’ ngeba nyama settong oreng reya. Oreng reya bannya’ ekennal oreng keya dari felem-felem se ekamaen dhibi’en bakto ghi’ andi’ nyaba neng dhunnya. Nyamana Benyamin Sueb. Benyamin areya oreng Betawi asli. Rembi’ neng Batavia, 5 Maret 1939. Matena neng Jakarta, 5 September 1995. Orengnga ekennal bannya’ andi’ lalako se sakabbhinna bisa. Salaen dhaddhi artis neng dhunnya se locom, se biyasa kalowar neng tipi, dhibi’en areya oreng loco. Bisa keya dhaddhi oreng se bisa ngator artis amaen neng felem otaba acara tategghuwan se laen. Banne ghun jiya, Benyamin nyatana bisa dhaddhi penyanyi keya. Kabbhi bada lakar. Engko’ ghi’ engka’ tareppa’en jiya, Benyamin amaen felem Samson. Oreng se paleng kowat neng Betawi, se makala bajing-bajing se aganggu ka maghersarena.


Mon se anyama tase' arowa ka raja. Tase' arowa bada nengke' bada dalem. Mon se dalem, biyasana barna aengnga laenan ban se nengke'. Neng tase', engko' ban kake bhakal ta' tao jha' bada apa. Maske neng dalem aeng se nengke' bhai, engko' ban kake areya ta' tao. Olahraga se ekasennengnge engko' ghi' kana' lakar alangngoy, acebbhung, otaba arennang e tase'. Neng tengnga tase', engko' bhai ta' bangal acebbhung polana tako' bada mondung raja nyeppa' tang bhadhang neng settong bakto. Bada oreng loar, se engko' tegghu neng tipi. Arowa maske ngangghuy klambi ngambang pagghun bahaya ka dhibi'en. Dhing bada aeng dalem, lakar lebur mon ekaghabay cebbhung. Tape ta' lebur keya mon tareppa'en cebbhung pas bada jhuko' mondung raja nyeppa otaba ngekke'  sokona dari baba. La pabannya' kalambhi ngambangnga mon senga' jiya.


Kulah bhakto pertama kaleh a bisnis neka, lakaran la parjuangan ongghu manabi nengale kabada'annah kulah. Lok cokop settong se kulah geressaen namong bannyak sarah. Toman kulah tretan dele aotang ka tretan kulah sakeng lok andhi'eng ban kulah toman roghi sarah bhakto paneka. Lastarennah jyah, sadhajana lakar ka butoh ongghu se nyamannah parjuangan, bhakto neka kulah molaen pertama osaha jyah kellas 3 SMA ban lajuh e patoron sekalean ruah omsettah. San marennah jareah, kulah la kapelengan kadhinapah carah mamelinnah pesse jyah. Lajuh sareng sakobesah neka e parenge cobeh ban kulah cokop adhuweh sareng pabennyak sadekannah ka reng seppo tor reng oreng se butoh. ALhamdulillah rejekkennah nekah lancar bisaos tretan.


Engko' sabbhan segghut nyambi pacar ka Bukit Bruko se bada e Dhisa Bajhang Kecamatan Pakong Kabupaten Pamekasan. Biyasana ngakan campor se bada e baba, moda ban makennyangan tape se Paleng ta' bisa loppa bakto bada Eyattas Brukoh ngadhadhak ojhan maso angen ban kelapbha. Tang pacar tako', aherra bi' engko' enyanyii kabbhi bada ma'le mesem. polana ojhan ta' ghellem ambu aherra bakto ta' pate raja toron dari kennengan ghella' pas mole. Tape patot tang pacar reya tako' polana bteppa' bada ebabana ka'-bhungkaan raja, ba'en paste tao kelap reya segghut merre ka bhungka se raja. sanyatana engko' tako' keya keng polana lake' ya eja-kaja. senga' mon Jar-kalenjar bakto ojhan jha' ngaop ababana ka'-bhungkaan raja ya, tako' ta' ontong bisa angos! hehe.


Benyak ngakan buwe lokal senyatanah tak ghun aghebey bheden sehat. Tapeh bisa abhentoh peremkonomian nagereh kiyah. Mon bede peningkatan konsumsi buwe lokal, aruah aghebey permintaan buwe lokal ongghe. Mon onghe bhekal aghebey argeh bue lokal bhegus ben dampak rajhenah aghebey peningkatan ka kesejahteraan odik petanih. Berdasarkan data konsumsi buwe lokal Indonesia ghi' ning bebe. Benyak cara ghebey atingkat aghi konsumsi buwe lokal ariyah. Sala sitinggoh nganghyu teknologi ghebey ma onghe sosialisasi ben kesadaran masyarakat Indonesia. Pabenyak jenis olahan buwe lokal engak jus, detoks otabe se lain bisa ghebey peningkatan konsumsi buwe lokal. Benyak aberik diskon ben sering aghebey bazar buwe lokal bisa kiyah maghempang ka konsumen ghebey olle buwe lokal se bhegus.


Abah kauleh senneng entar manceng dek songai manabi dhinah Minggu. Abah mangkat dek songai gulagguh selastarenah sarapen, se egibeh selaen alat panceng bik jeleh bedeh gukgangghuk ben kopi. Abah mon mangkat mancing nekah biasanah numpak sepeda motor sareng kancanah. Manabi mancing nekah biasanah Abah deger loppaen dek bektoh, bisa paleman dek compok sore otabe parak magrib. Bennyak reng-oreng e compok nekah se paden kaden Abah senneng manceng, sampek bedeh komunitassah. Se epanceng dek songai yeh jhukok nek-kennek keng ampo olle jhukok se semmo rajeh. Sepalemannah Abah ngebe le olle jhukok bennyak, bedeh jhukok mujaerrah jughan. aherra malem riyah abah ngakan jhukok panggeng ollenah manceng gellek gulagguh.


Tomat ajiyah bueh se bentuk'en bunder. Mon tomat se mateng bernanah mera mon se gilok mateng bernanah biru. Namen tomat riyah gempang tombunah, rassanah tomat riyah nyaman manes accem. Bennyak caranah oreng ngakan tomat riyah bedeh se ekakan biasa, egebey plappana massakan sampe egebey enoman jus tomat. Ngakan tomat riyah lakar beccek gebey kesehadhen manossah polanah tomat andik bennyak zat gizi akadih vitamin c, vitamin, B1, kalium, likopen, flavonoid ben zat se laennah. Ngakan tomat riyah bisa ajhegeh dek kesehatan mata ben jangtung, ngebentuk kolagen se beccek gebey kolek manossah. Oreng rang-rang se andik alergi mon ngakan tomat riyah, mangkanah tomat beccek mon ekakan ben areh.